ועדת הכלכלה, כנסת 18, פרוטוקול מספר 945, 2012-09-13 11:30

כרמל שאמה-הכהן: צהריים טובים, אנחנו פותחים את הדיון השני היום של ועדת הכלכלה.

כרמל שאמה-הכהן: על סדר היום ההתייקרות הצפויה במחירי המים.

כרמל שאמה-הכהן: אנחנו נשמע את עמדת רשות המים עם המצגת, לאחר מכן את נציג האוצר ואת נציג חברת מקורות, ומשם נמשיך לדיון לגבי ההחלטה הצפויה.

כרמל שאמה-הכהן: גם השלטון המקומי ידברו.

אלכסנדר קושניר: אדוני היושב-ראש, חברי מועצה וחברים נכבדים.

אלכסנדר קושניר: מטרת הדיון לא הוגדרה אלא ברמה רעיונית.

אלכסנדר קושניר: הבנתי שוועדת הכלכלה רוצה ללמוד.

אלכסנדר קושניר: אני רוצה לעדכן שהנושא של תעריפי המים נמצא אצלנו במועצת ראשות המים בתהליכים מקדמיים לקראת הדיונים.

אלכסנדר קושניר: בסיס הנתונים טרם גובש.

אלכסנדר קושניר: חלק מהנתונים שנציג היום הם נתונים עקרוניים, אינדיקטיביים.

אלכסנדר קושניר: כדי לבסס נתון מקובל להמשך הדיון אנחנו נציג מרכיבים עיקריים של התעריף ומרכיבים משתנים בין תעריף 2012 ל-2013, כאשר אני חוזר ומדגיש שהרוב האבסולוטי של הנתונים האלה עדיין לא נדון במועצת ראשות המים, הם עוד יצטרכו לעבור ליבון במועצה, לאחר מכן שימוע ציבורי ורק אחרי השימוע הציבורי - אני מניח שבסוף חודש נובמבר התחלת דצמבר - נדע מה יהיו המרכיבים העיקריים.

אלכסנדר קושניר: נכון להיום, להערכתנו - אני מדגיש פה בזהירות לא מכיוון שזה סודי אלא מכיוון שהנתונים אינם סופיים - מדובר באחוזים ספורים.

אלכסנדר קושניר: פורסם בתקשורת 8%,10%.

אלכסנדר קושניר: אלה מספרים שאין לי ידע מאיפה הם נלקחו.

אלכסנדר קושניר: עדיין כמובן אנחנו עובדים על כך שלא תהיה עלייה דרמטית.

אלכסנדר קושניר: זה חשוב לנו לא פחות מחברי ועדת הכלכלה והציבור.

אלכסנדר קושניר: על מנת להבין את התהליכים אנחנו מעלים שניים, שלושה שקפים בסיסיים לגבי מה מרכיב התעריף, איפה נמצא תעריף המים בהשוואה לכל המדדים במשק, ומה השינויים שישמשו בסיס לתחשיב התעריף.

אלכסנדר קושניר: יש שינוים שיגדילו בטיפה את התעריף, יש שינויים שיקטינו אותו.

יואל חסון: למי יקטינו ולמי יעלו?

אלכסנדר קושניר: אתם תראו את זה.

אלכסנדר קושניר: אני מדבר עכשיו על התעריף לצרכן.

יואל חסון: איזה סוג צרכן?

אלכסנדר קושניר: לצורך העניין מדובר בצרכן הביתי.

שלמה דולברג: זה החמור שעליו אנחנו.

שלמה דולברג: .

אלכסנדר קושניר: בוא נבהיר לצורך הדיון - אני לא מסכים עם ידידי שלמה שזה החמור - שהצרכן הביתי, הצרכן העירוני זה הקליינט העיקרי שלנו ביחד עם החקלאות שהיא גם הקליינט שלנו.

אלכסנדר קושניר: אנחנו דואגים להם באותה מידה.

קריאה: הקליינט העיקרי הוא הלקוח.

קריאה: הכיס העמוק.

אלכסנדר קושניר: אני אשמח מאוד להשלים את המשפטים.

אלכסנדר קושניר: הרבה מאוד שנים עבדתי במינהל המים המוניציפאלי.

אלכסנדר קושניר: אני בדיוק מבין מה קורה במגזר העירוני.

אלכסנדר קושניר: אני דואג לצרכן העירוני לא פחות מאחרים.

אלכסנדר קושניר: בתוקף תפקידי אני חייב לדאוג לאיזונים של הצרכן העירוני, המוניציפאלי והחקלאי.

אלכסנדר קושניר: הגינות במועצת הרשות מובטחת אפריורית.

אלכסנדר קושניר: כל המגזרים מיוצגים שם.

אלכסנדר קושניר: אני אחזור לשאלתך, חבר הכנסת חסון.

אלכסנדר קושניר: אנחנו מציגים נתונים אינדיקטיביים על בסיס התעריף הממוצע בין התעריף הגבוה לנמוך של הצרכן הביתי.

אלכסנדר קושניר: נכון נאמר שהוא זה שנושא את עיקר העומס על עלויות משק המים.

אלכסנדר קושניר: אנחנו לא מסתירים את זה.

אלכסנדר קושניר: אתם גם תראו את זה לפי חלוקה אינדיקטיבית.

אלכסנדר קושניר: אתם תראו מספרים שהם לא סופיים, מספרים בליבון.

אלכסנדר קושניר: אם יהיו שאלות אנחנו נשתדל לענות ונציג מגמה.

אלכסנדר קושניר: אתם תראו שבשנתיים האחרונות תעריף המים לא השתנה.

אלכסנדר קושניר: הייתה איזו שהיא הצמדה באמצע השנה.

אלכסנדר קושניר: היא מחויבת לפי האנרגיה.

אלכסנדר קושניר: זה לא דבר שהוא לא טריוויאלי בעולם שמשתנה ומתייקר.

אלכסנדר קושניר: אתם תראו שאת עליות האנרגיה שספגנו בשנה הנוכחית, ספגנו במסגרת ההתייעלות של משק המים.

אלכסנדר קושניר: אתם גם תראו שכל המרכיבים הנוספים שמשפיעים על משק המים - חשמל, גז, דלק, עלו.

אלכסנדר קושניר: לא תהיה לנו ברירה.

אלכסנדר קושניר: אי אפשר לאורך זמן לשחוק את התעריף, לשחוק את משק המים.

אלכסנדר קושניר: אתם ועדת כלכלה.

אלכסנדר קושניר: אתם מבינים שאי אפשר לשחוק עד הסוף.

אלכסנדר קושניר: יש את הפתגם הידוע על הסוס הסקוטי לאן הוא מוביל אותנו.

אלכסנדר קושניר: יש לנו גם דוגמה מול העיניים של מה שקרה עם השחיקה של תעריף החשמל.

אלכסנדר קושניר: היום הצרכן משלם פי כמה וכמה.

אלכסנדר קושניר: האחריות מחייבת אותנו לאיזונים של כל הגופים.

אלכסנדר קושניר: משק המים היום זה לא גוף מונופוליסטי.

אלכסנדר קושניר: הוא מורכב מגופים רבים.

אלכסנדר קושניר: יש לנו עשרות תאגידי מים וביוב עירוניים.

אלכסנדר קושניר: יש אלפי ועדי ישובים, עמותות ואגודות.

אלכסנדר קושניר: יש מאות רבות.

אלכסנדר קושניר: יש את חברת מקורות, שהיא ספק המים הלאומי.

אלכסנדר קושניר: היא מספקת בערך 70% מהמים במערכת הזאת.

אלכסנדר קושניר: בין כל הגופים האלה חייבים לשמור על האיזונים, חייבים להבטיח את קיומם.

אלכסנדר קושניר: אמרנו את זה בדיון קודם.

אלכסנדר קושניר: נאמר על ידי חברי כנסת מכובדים מאוד שמשק המים זה לא רק כלכלה.

אלכסנדר קושניר: הכלכלה מייצבת את משק המים.

אלכסנדר קושניר: היא מאפשרת התנהלות יציבה של כל הגופים, לא רק של רשות המים כגוף רגולטור.

אלכסנדר קושניר: אם אנחנו יודעים בוודאות שאנחנו בשנה הבאה חייבים לקלוט במערכת הארצית שלנו כ-100 מיליון קוב מים מותפלים נוספים – הרי כל החברים, לא רק בוועדת הכלכלה, יודעים שזה עולה כסף - זה מוסיף למאזן בערך 250 מיליון שקל.

אלכסנדר קושניר: הכסף הזה חייב לקבל ביטוי בתעריפים.

אלכסנדר קושניר: אין מנוס, הוא לא נופל מהשמיים.

אלכסנדר קושניר: אם אנחנו יודעים שהייתה עליית אנרגיה וצפויה עליית אנרגיה נוספת, אנחנו חייבים לחזות את זה.

אלכסנדר קושניר: גם מרכיבים נוספים.

אלכסנדר קושניר: אני פשוט מדגים את זה בכמה נקודות.

אלכסנדר קושניר: אני לא יודע אם שמרנו על התעריף, אבל כמעט הקפאנו את התעריף במהלך השנתיים האלו.

אלכסנדר קושניר: אתם תראו את זה על הגרף.

אורי מקלב: בכמה אתה רוצה להעלות?

אלכסנדר קושניר: אני לא רוצה.

אלכסנדר קושניר: .

אורי מקלב: בערך.

אלכסנדר קושניר: אתה מכיר אותי.

אורי מקלב: מכיר ומוקיר.

אלכסנדר קושניר: קודם כל, תודה.

אלכסנדר קושניר: אני מקווה שאנחנו נצליח להסתפק באחוזים בודדים.

אלכסנדר קושניר: להתחיל לומר לך 3,4.5, 4.2..

אלכסנדר קושניר: המטרה שלי היא להישמר ברצועה של.

אלכסנדר קושניר: .

אורי מקלב: אתה כבר אומר שלא יותר מ-5.

אלכסנדר קושניר: אתה כבר תפסת אותי, אבל אני מוכן לשים את היוקרה שלי כיו"ר מועצת הרשות שזה לא יעבור מעל 5.

אלכסנדר קושניר: עדיין אסור לי להבטיח את זה משיקולים אלמנטריים.

אלכסנדר קושניר: זאת פררוגטיבה של מועצת רשות המים.

אלכסנדר קושניר: עצם העובדה שאני מציג את הדברים האלה לפני שחברי המועצה הביאו את דעתם לא כל כך אתי מצידי, אבל ועדת כלכלה, הכנסת היא הריבון.

אלכסנדר קושניר: אני כאן לרשותכם.

אלכסנדר קושניר: אני רוצה להפנות את תשומת ליבכם לגרף שיצרנו לפני יומיים לפי אינדיקציה של הלשכה המרכזית לסטטיסטיקה.

אלכסנדר קושניר: אתם רואים את תעריף המים בשנתיים האחרונות.

אלכסנדר קושניר: לא רק שהוא היה צמוד למדד, הוא גם נשחק בערך ב-3%.

אלכסנדר קושניר: גם פה אני רוצה לחזור ולומר שלאורך זמן זה לא יכול להישאר.

אלכסנדר קושניר: עובדי התאגידים ועובדי חברת מקורות מקבלים משכורת.

אלכסנדר קושניר: חשמל, כל הארגונים האלה.

אלכסנדר קושניר: .

אברהם יוסף סלומה: הם גם קיבלו קודם.

יואל חסון: אני רוצה רגע לשאול אותך בנושא.

יואל חסון: אתה העלית את התאגידים.

יואל חסון: זאת שאלה שהיא חשובה גם להמשך כדי להבין את הנתונים.

יואל חסון: אנחנו יודעים שיש כמה וכמה תאגידים שהם עשירים יותר מהרשויות המוניציפאליות שהם נותנים להן שירות.

יואל חסון: מה קורה עם העודפים של התאגידים שהם השקיעו בצנרת, בתשתיות והכל?

יואל חסון: אני יודע על תאגידים שיש להם יתרות רבות ביותר.

יואל חסון: מה קורה עם הכסף הזה?

יואל חסון: לאן הוא הולך?

יואל חסון: מה עושים איתו?

יואל חסון: פעם זה היה הולך לרשות המקומית, היום זה תקוע בתאגידים.

יואל חסון: מה קורה עם הכסף הזה?

יואל חסון: לאן הוא הולך בסוף?

אלכסנדר קושניר: אני אענה ברמה חצי קוליגיאלית, אחר כך אני אתן לסמנכ"ל הכלכלה שלי, גלעד פרננדס, להתייחס.

אלכסנדר קושניר: אם אנחנו רואים שיש תאגידים יותר עשירים ויש תאגידים פחות עשירים, אנחנו עושים מאמץ על מנת לייצב את החלשים.

יואל חסון: מה זה מאמץ?

יואל חסון: לוקח מהם ומעביר לאחרים?

יואל חסון: לקחת פעם מאיזה תאגיד מסוים והעברת לתאגיד אחר?

יואל חסון: זאת בדיוק הנקודה שעליה אני מדבר.

יואל חסון: אתם כל הזמן מציגים את העובדה שאתם שואפים להגיע למשק סגור, שהכל הוא משק סגור.

יואל חסון: המשק הסגור גם כולל את עלות המים שהציבור הישראלי ישלם.

יואל חסון: עלות המים היא לא רק ההזרמה, אלא תשתיות, הקמת מתקני התפלה וכיוצא באלה.

יואל חסון: כאשר ישנן יתרות במשק סגור אתה לא מחזיר את זה לציבור.

יואל חסון: פעם זה כאילו היה חוזר לציבור דרך הרשות המקומית שהייתה לוקחת את זה ועושה בזה שימוש לדברים אחרים.

יואל חסון: היום זה לא.

יואל חסון: אני רוצה לדעת אם יש איזה תאגיד אחד שיש לו יתרה בתזרים המזומנים שלו שלקחת ממנו את הכסף והחזרת אותו לאוצר המדינה, העברת אותו לתאגיד אחר או עשית איתו משהו.

יואל חסון: תסביר לי אם זה היה עד היום.

יואל חסון: יש פה תאגידים שהם 3 או 4 שנים.

יואל חסון: האם היה איזה מקרה כזה?

אלכסנדר קושניר: יתרות של תאגידים מצליחים יותר מוזרמות לתוך האמבטיה הכוללת שמאפשרת לנו איזון.

יואל חסון: מי זאת האמבטיה?

יואל חסון: איפה האמבטיה?

יואל חסון: מי מנהל אותה?

אלכסנדר קושניר: ברשות המים.

יואל חסון: זה מגיע לרשות המים?

אלכסנדר קושניר: כן.

יואל חסון: שאבתם כסף מהתאגידים לרשות המים?

אלכסנדר קושניר: כל המאזן הזה מהרווחיות של התאגידים מתבטא אחר כך בהכרה בתעריף.

אלכסנדר קושניר: אנחנו מחויבים היום, ואני חושב שזה נכון, שלכל אזרחי מדינת ישראל יהיה תעריף אחד.

אלכסנדר קושניר: עלות אספקת המים בירושלים גבוהה בהרבה מאשר בתל-אביב.

אלכסנדר קושניר: על מנת להבטיח תעריף אחיד צריך לקחת מהעשירים יותר ולהזרים את זה לפינות שהן יקרות יותר.

אלכסנדר קושניר: על ידי האיזון הזה אני שומר על תעריף אחיד.

אלכסנדר קושניר: בחלק מהתאגידים העלויות יותר נמוכות והם מתעשרים.

אלכסנדר קושניר: אני לוקח את השומן הזה.

אלכסנדר קושניר: את התאגידים המוצלחים פחות בגלל שהם בפיתוח או את התאגידים החלשים אני מייצב על מנת שידעו לתפקד ושיהיה אותו תעריף.

חנה פרנקל: סבסוד צולב כדי לייצר.

חנה פרנקל: .

אלכסנדר קושניר: אני נמנעתי מהאמירה של סבסוד צולב, אבל זאת המשמעות על מנת לאזן ולהבטיח את הזכויות של האזרחים.

יואל חסון: זה מעשה שנתי או חודשי שאתה עושה?

אלכסנדר קושניר: זה מאזן שנתי.

נעמי מורבי: מי מבקר את זה?

אלכסנדר קושניר: אחרי הגרף הזה אתם תראו את המרכיבים העיקריים של התעריף.

אלכסנדר קושניר: גם פה עיגלנו את זה לאחוזים שלמים.

אלכסנדר קושניר: ברור שיש דיוק יתר בסוף שנה.

כרמל שאמה-הכהן: לא מעניין הדיוק.

אלכסנדר קושניר: אני מבין את זה.

אלכסנדר קושניר: אני מתייחס בכבוד לחברי.

אלכסנדר קושניר: .

אלכסנדר קושניר: אתם מבינים שבסוף שנה נדע כמה מים מכרנו, נדע את התחשיב המדויק, נראה.

אלכסנדר קושניר: .

כרמל שאמה-הכהן: זה נותן תמונה ברורה של סדר גודל.

אלכסנדר קושניר: נכון, זה בדיוק הדבר.

אלכסנדר קושניר: בשקף השלישי לקחנו רק את המרכיבים העיקריים - יש עשרות רבות של מרכיבים שנופלים על התעריף - כדי שתקבלו את סדר הגודל של המרכיבים שמשפיעים על שינוי התעריף בין השנה הנוכחית לשנה הבאה.

אלכסנדר קושניר: ברור לנו בוודאות כמה מים מותפלים אנחנו נרכוש.

אלכסנדר קושניר: זה בהתאם להסכמים.

אלכסנדר קושניר: אני אמרתי בערך 90 מיליון קוב.

אלכסנדר קושניר: זה מספר ודאי של 250 מיליון.

אלכסנדר קושניר: זה משפיע מיד על העלאת התעריף.

אלכסנדר קושניר: אתם יכולים לראות שיש עלויות אנרגיה.

אלכסנדר קושניר: לחלק מעלויות האנרגיה יש השפעה חיובית על התעריף, לחלק יש השפעה שלילית ואין מה לעשות.

אלכסנדר קושניר: יש גם שינויים בהכרה בעלויות תפעול בתאגידים.

אלכסנדר קושניר: עם השתכללות התאגידים והרחבת סל השירותים, נצטרך לצ'פר אותם מבחינת העלויות הפנימיות שלהם.

אלכסנדר קושניר: אנחנו מחויבים להעלות גם את רמת הטיפול בשפכים.

אלכסנדר קושניר: זה לפי תקנות ענבר וכל המחויבויות של הדרישות הסביבתיות.

אלכסנדר קושניר: במכלול הסופי אנחנו מניחים - לא ברמת התחייבות, אבל זאת הצהרת הכוונות שלנו - שלא יהיה שינוי דרמטי בתעריף, שהשינוי יהיה באחוזים בודדים.

יואל חסון: מה זה אחוזים בודדים?

אלכסנדר קושניר: חבר הכנסת מקלב אמר לא יותר מ-5%.

כרמל שאמה-הכהן: פה יש 5.5%.

אלכסנדר קושניר: זאת אינדיקציה שלא עוגלה.

אלכסנדר קושניר: היא תוצג.

אלכסנדר קושניר: בעוד חודשיים וחצי, שלושה אני אדע איפה אני נמצא ברמת ודאות יותר גבוהה.

אלכסנדר קושניר: פה אמרתי שזה עניין אינדיקטיבי העניין של המאסות העיקריות שמשפיעות.

יואל חסון: תגיד, מה זו תוספת הכרה בעלויות ההון?

יואל חסון: מה המשמעות של זה?

אלכסנדר קושניר: עלות ההון מכסה את עלות הנכסים על מנת שאפשר יהיה לשכפל ולשחזר אותם בעתיד.

אלכסנדר קושניר: כל חברה וכל תאגיד במהלך השנה בונים דברים נוספים.

אלכסנדר קושניר: דברים נוספים נכנסים באותה עלות נכסים.

אלכסנדר קושניר: זאת עלות הון.

אלכסנדר קושניר: צריך להבטיח עלות הון בשביל להקים את הנכסים האלה ולשקם אותם.

יואל חסון: תחזוקה שוטפת?

אלכסנדר קושניר: תחזוקה שוטפת זה עלויות תפעול.

אלכסנדר קושניר: כאשר אתה מקים איזה שהוא מתקן או הולך לבנק לקחת את הכסף מדובר בעלויות שירותי הון.

אלכסנדר קושניר: כשאתה משקיע מהכסף שלך צריך לתת לך שירות אמביוולנטי.

אלכסנדר קושניר: בדרך כלל יש לנו יחסים של 65 ו-35.

אלכסנדר קושניר: זה בחברת מקורות.

אלכסנדר קושניר: בתאגידים זה משהו דומה לזה.

אלכסנדר קושניר: אנחנו מחשבים שמי שמקים את המתקן בונה את זה על בסיס זה ש-65 הולך לבנק, 35 מימון עצמי, או להיפך.

אלכסנדר קושניר: זה תלוי.

אלכסנדר קושניר: אלה שירותי הון שהוא צריך להקים.

אלכסנדר קושניר: רק בשנה האחרונה חברת מקורות הכפילה את הביצוע.

אלכסנדר קושניר: בדרך כלל זה היה 600 מיליון שקל בעקבות הלחץ שלנו והצרכים של המערכת הארצית.

אלכסנדר קושניר: את המערכת צריך להקים בשביל לקלוט 600 מיליון קוב מים מותפלים.

אלכסנדר קושניר: משק המים של היום זה לא מה שהיה לפני 3, 4 שנים, זה הפוך לחלוטין.

אלכסנדר קושניר: זה כבר לא כנרת, מוביל ארצי ואספקה לערים.

אלכסנדר קושניר: כבר היום ספק המים הוא אקוויוולנטי לכנרת.

אלכסנדר קושניר: בעוד שנתיים יהיו עוד 300 מיליון קוב מותפלים.

אלכסנדר קושניר: זה כבר אספקת מים של פי 2 ממה שמדינת ישראל הייתה שואבת מהכנרת.

אלכסנדר קושניר: גם כיווני הזרימה לא יהיו מצפון לדרום, הם יהיו באמצע ולהיפך.

אלכסנדר קושניר: בשביל לקלוט 600 מיליון קוב צריך לבנות מערכת.

יואל חסון: את כל זה יממן הציבור.

יואל חסון: אין שום כסף שבא מאוצר המדינה.

אלכסנדר קושניר: זאת אמירה שכואבת לי במיוחד.

יואל חסון: זאת האמת.

אלכסנדר קושניר: פה אני חייב להיות הגון כיוון שיושבת פה נציגת האוצר ומחייכת.

יואל חסון: יש לה סיבות לחייך.

יואל חסון: לפי הכסף.

יואל חסון: .

אלכסנדר קושניר: בוודאי.

אלכסנדר קושניר: היא נפטרה מהקליינט הכי כבד שהיה לה.

יואל חסון: היא נפטרה והציבור הישראלי משלם ונושא על הגב שלו את כל עלויות המים שהן מדהימות.

יואל חסון: כל פעילות ההתפלה היא פעילות מדהימה, אבל הקונספציה שעליה אנחנו מדברים כבר 3 שנים של כל האתגר הגדול הזה, המפעל הלאומי הגדול הזה שיהיה רק על הגב של הצרכן באמצעות התשלומים החודשיים, זה דבר, לדעתי, שלא יהיה לו סוף.

יואל חסון: אתה מעלה עכשיו ב-5% לערך.

יואל חסון: אתה לא אומר, אבל כנראה שזה הכיוון.

יואל חסון: כל הדברים האלה רק הולכים להתייקר שנה אחרי שנה.

יואל חסון: לא יהיה סוף לעלויות האלו.

יואל חסון: בסוף מחירי המים יהיו כל כך יקרים, שתהיה דרישה לאוצר והציבור לא יוכל לשלם.

יואל חסון: רק אז יכניסו את היד לכיס.

יואל חסון: אני הייתי מציע שיהיה איזון.

יואל חסון: הוועדה צריכה לדאוג שיהיה איזון.

יואל חסון: המדינה צריכה לקחת חלק בעלויות ההקמה, התפעול, התשתיות, לא 100% הציבור.

יואל חסון: זה בהחלט לא יכול להיות.

קריאה: הציבור כבר היום לא יכול לשלם את זה.

קריאה: לא צריך לחכות ל-2014.

יואל חסון: הוא כבר לא יכול לשלם את זה.

יואל חסון: הוא בוודאי לא יוכל לשלם את זה בעתיד.

יואל חסון: אנחנו רואים את הבאות.

יואל חסון: ברור שהדברים הולכים לכיוון הזה.

אברהם יוסף סלומה: הוא דיבר על כמויות מים מוגברות שהתאגיד מייצר.

אברהם יוסף סלומה: אם יש כמות כזאת גדולה של מים זה צריך להוזיל את מחירי המים, לא לייקר.

אברהם יוסף סלומה: בסוף אתה מייקר את המים.

אלכסנדר קושניר: אני האחרון בעולם הזה שאסרב לקבל סיוע ממשרד האוצר להקמת תשתיות לאומיות, במיוחד לפיתוח פריפריה ובדברים שעשרות שנים לא טופלו.

אלכסנדר קושניר: משרד האוצר יודע את עמדתנו.

אלכסנדר קושניר: אנחנו בדיונים.

אלכסנדר קושניר: נכון להיום אני חייב כרשות ממשלתית להסתפק במה שיש.

אלכסנדר קושניר: אני חייב לציין שלפחות בשני תחומים - אומנם זה לא מספיק – האוצר עוזר לנו, שזה הקמת תשתיות להשבת קולחין ופיתוח תשתיות ביוב.

עדי חכמון: ותמיכה בתאגידים.

אלכסנדר קושניר: לא נפתח את הדיון.

אלכסנדר קושניר: נכון שיש גם מרכיב של תמיכה בתאגידים.

אלכסנדר קושניר: אני לא מרוצה מההיקפים.

אלכסנדר קושניר: הייתי שמח לראות את זה ברמה יותר מרשימה, ברמה יותר ממלכתית.

אלכסנדר קושניר: אנחנו דנים על זה.

אלכסנדר קושניר: אני לא בטוח שאני כבר רואה את פנקס השיקים של משרד האוצר.

אלכסנדר קושניר: אני אשמח מאוד אם המחוקק יביע את דעתו.

אלכסנדר קושניר: חובתי כיו"ר מועצה וכמנכ"ל רשות להסתפק במה שיש ולעשות עם זה כמיטב.

אלכסנדר קושניר: שנה אני בתפקיד.

אלכסנדר קושניר: שמעתי את המחמאות המוצדקות שלך.

אלכסנדר קושניר: זה לצוות רשות המים ולכל משק המים.

אלכסנדר קושניר: יש לנו משק מים מדהים.

אלכסנדר קושניר: הוא שרד תקופות.

אלכסנדר קושניר: מדינות הרבה יותר חזקות מאיתנו, כמו קליפורניה ועד הסביבה הקרובה, סגרו את הברז וייבשו את הגינות.

אלכסנדר קושניר: לא הגענו לשם.

אלכסנדר קושניר: עברנו 7,8 שנים של בצורת – כל אחד יכול להעריך את זה - ועדיין לא שחקנו את מקורות המים שלנו.

אלכסנדר קושניר: היינו קרובים לזה.

אלכסנדר קושניר: יש לנו היום מסלול איך לצאת משם.

אלכסנדר קושניר: זה חלק מאותה תכנית פיתוח.

אלכסנדר קושניר: כל שנה אנחנו צריכים להשקיע 1.2 מיליארד לפחות רק לפיתוח המערכת הארצית .

אלכסנדר קושניר: סך הכל בחומש הקרוב נצטרך להשקיע 25 מיליארד.

אלכסנדר קושניר: זה מקורות, זה תאגידים.

אלכסנדר קושניר: מדובר בסכומים אדירים.

אלכסנדר קושניר: לסכומים האלה צריך להביא כיסוי.

אלכסנדר קושניר: הכיסוי הזה, נכון להיום, נמצא אצלי בתעריף.

יואל חסון: כשאתה אומר אצלך בתעריף זה אומר שנכון להיום זה מכספי ציבור.

אלכסנדר קושניר: מועצת הרשות תתחיל בעוד שבוע לדון על מרכיבים מסוימים - לא על הכל - שישפיעו על התעריף.

אלכסנדר קושניר: אחרי הדיון הזה אנחנו נצא לשימוע.

אלכסנדר קושניר: בהתאם לתגובת הציבור בתהליך השימוע הנורמטיבי אנחנו נדע לקראת סוף השנה מה יהיו המרכיבים שנכיר בהם בתעריף, מה המרכיבים שנאלץ להתחשב בהם פחות.

אלכסנדר קושניר: זאת תמונת המצב.

אלכסנדר קושניר: תחושתי היא שלא נגיע להעלאת תעריף משמעותי.

אלכסנדר קושניר: הבטחתי לחבר הכנסת מקלב ולוועדת הכלכלה שזה לא יעלה על 5%.

אלכסנדר קושניר: אני כמעט משוכנע שנוכל לעמוד בזה.

אלכסנדר קושניר: מכיוון שאני מחויב קודם כל למצות את הדיון במועצת רשות המים, אני לא רוצה להיכנס לדברים יותר מדויקים ויותר מחייבים.

רונית תירוש: בשנה שעברה חווינו את היטל מס הבצורת.

חנה פרנקל: זה היה ביולי 2009, 2010.

רונית תירוש: האם משרד האוצר העביר לרשות המים את תוספת התקציב שהוא קיבל מהאזרחים על מנת לעשות את מה שהוא אמר שצריך לעשות בתשתיות?

אורי מקלב: שאלה רטורית.

עדי חכמון: משרד האוצר שם כמיליארד וחצי שקלים בשנה במשק המים בכל מיני מקומות שאלכס מנה מקודם, כמו הקמת תשתיות ביוב, מענקים להקמת מפעלים להשבת קולחין, תמיכה בתאגידים זכאים.

עדי חכמון: בצורה עקיפה כל הדברים האלה גם מסייעים להורדת התעריף.

עדי חכמון: אין קשר בין הכנסות להוצאות.

עדי חכמון: היטל הבצורת הוא הכנסות מדינה.

עדי חכמון: הוא נכנס בהתאם לחוק יסודות התקציב להכנסות המדינה.

עדי חכמון: ההוצאות במשק המים גבוהות פי כמה, בטח בהינתן שהרבה מהמס לא נגבה בפועל.

יואל חסון: כמה גבו היטל בצורת?

עדי חכמון: טרם נקבע בפועל.

חנה פרנקל: אחוזי גבייה מאוד נמוכים.

יואל חסון: כמה נגבה בכסף?

עדי חכמון: בסביבות ה-200 מיליון, אבל אני לא..

אבשלום וילן: וכמה היטל הפקה שנתי על בארות אתם גובים?

עדי חכמון: כ-200 מיליון.

עדי חכמון: התקציב הוא מיליארד וחצי.

עדי חכמון: אם רוצים לאזן את התקציב, אז האוצר.

עדי חכמון: .

רונית תירוש: אנחנו לא רוצים שהאזרחים יאזנו את זה.

רונית תירוש: רצינו רק לדעת אם זה עובר לרשות.

רונית תירוש: התשובה היא לא.

עדי חכמון: נאמר בדיון הקודם שמשרד האוצר שולט ברשות המים.

עדי חכמון: זה ממש לא העניין.

עדי חכמון: משרד האוצר כל הזמן ויתר על סמכויות בתחום המים על מנת להקים את מועצת רשות המים.

עדי חכמון: אנחנו חברים במועצה.

עדי חכמון: מבחינתנו אחד הדברים הכי חשובים זה לייעל את המשק ולהביא לידי כך שייעול המשק וחברת מקורות יוכלו בעתיד להוריד את התעריף.

עדי חכמון: אנחנו מנסים לפעול לכיוון הזה.

אלכסנדר קושניר: שלא נטעה שיש הרמוניה טוטאלית.

אלכסנדר קושניר: יש תמיד איזו שהיא מתיחות בינינו.

אברהם יוסף סלומה: אני חולק על דעתה.

אלכסנדר קושניר: הייתי מעדיף שיהיה יותר שיתוף פעולה.

אלכסנדר קושניר: על השיטה אנחנו לא יכולים להסכים.

אלכסנדר קושניר: מועצת רשות המים היא מועצה מאוד מאוזנת.

אלכסנדר קושניר: יושבים שם פרופסורים לכלכלה בעלי שם עולמי.

אלכסנדר קושניר: יושבים שם כמה אנשי אגף התקציבים לשעבר שיצאו לעולם נורמאלי.

אלכסנדר קושניר: יושבים שם נציגי ציבור, כולל מומחים בהידרולוגיה.

אלכסנדר קושניר: מהבחינה הזאת זאת מועצה שאי אפשר לשלוט עליה.

אלכסנדר קושניר: אפילו אם הייתי נשבה בקסמים של אגף התקציבים לא היו נותנים לי.

אלכסנדר קושניר: מהבחינה הזאת החיים לא קלים.

אלכסנדר קושניר: יש לי עדיין הרבה טענות לאגף התקציבים, אני לא מתבייש להציג אותם.

אלכסנדר קושניר: חלק מהנתונים זה אותו היטל הפקה שאנחנו חושבים שחייב להיות חלק ממאזן משק המים.

אלכסנדר קושניר: יש עוד לא מעט נתונים.

אלכסנדר קושניר: אני לא אפתח פה דיון במספרים, זה לא יאה.

אלכסנדר קושניר: נמצה אותו בפורום שלנו.

חנה פרנקל: אפשר לנתח את החלטות המועצה ולראות את הדינאמיקה של הדיונים, איך הרוב מתקבל.

חנה פרנקל: יש גם החלטות בניגוד לעמדת האוצר.

שלמה דולברג: ברשותך, אדוני היושב-ראש, אני רוצה להגיד משהו חריף במידת הנימוס הנדרשת.

שלמה דולברג: אנחנו מכבדים את הדוחות המקצועיים שהוגשו כאן.

שלמה דולברג: אנחנו לא חולקים עליהם, אבל השלטון המקומי, הצרכן הביתי הוא החמור שנושא עליו את עלות המגזרים האחרים.

שלמה דולברג: זה מתבטא באותה נקודה אדומה שאתם רואים כאן וקוראים לה סבסודים צולבים.

שלמה דולברג: אני מכבד את מי שכתב את זה בצורה גלויה, אבל הצרכן הביתי מממן את ההסכם שנעשה על ידי אנשי האוצר עם החקלאים לפני מספר שנים.

שלמה דולברג: האוצר - אותו גוף שאמרו הרגע שלא שולט ברשות המים - חתם עם החקלאים.

חנה פרנקל: זאת החלטת ממשלה.

עדי חכמון: גם נציבות המים הייתה.

שלמה דולברג: יושב משמאלי גלעד שהיה איתי לפני הרבה שנים במגעים.

כרמל שאמה-הכהן: כמה כסף זה?

שלמה דולברג: אני תיכף אעריך את זה.

שלמה דולברג: הם יודעים את זה.

כרמל שאמה-הכהן: כמה זה כל משק המים?

אלכסנדר קושניר: מדובר על בין 400 ל-450 מיליון שקל בשנה.

אברהם יוסף סלומה: רק.

כרמל שאמה-הכהן: הכל זה 4 וחצי מיליארד?

שלמה דולברג: אנחנו מעריכים את זה ב-15% מהמחיר שמשלם הצרכן הביתי.

שלמה דולברג: אנחנו חושבים שזה מנוגד לחוק.

שלמה דולברג: החוק אומר שהמחיר ישקף את העלות.

שלמה דולברג: לא יכול להיות שהצרכן הביתי ישלם את המחיר שמשקף את העלות שעולה להביא את המים אליו.

שלמה דולברג: מה שאני אומר עכשיו מבטא עיוות.

כרמל שאמה-הכהן: למה אף אחד לא תוקף את זה?

שלמה דולברג: אנחנו תוקפים את זה כבר הרבה שנים.

כרמל שאמה-הכהן: מישהו פה פועל בחוסר סמכות בחישוב, אם זה מה שהחוק אומר.

שלמה דולברג: בית המשפט העליון ביקש הבהרות בעניין הזה.

שלמה דולברג: הוא שאל אם המדינה עושה מיסוי דרך התחשיבים האלה.

שלמה דולברג: אני לא רוצה להיכנס לזה כרגע.

שלמה דולברג: אם היה נציג שלטון מקומי במועצת רשות המים אני לא חושב שזה היה קורה.

שלמה דולברג: בדיון הקודם ביקשנו כרשות שלטונית, לא כארגון ציבורי, נציג שלנו בעניין הזה.

שלמה דולברג: זאת הצעה אחת שלנו.

שלמה דולברג: הצעה שנייה היא שהכנסת, על פי ההצעות שחברי הכנסת מקלב, גפני וחרמש הגישו, תחזיר אליה את הפיקוח הפרלמנטרי על מחירי המים.

שלמה דולברג: הדבר האחרון שאנחנו מציעים זה שבמקום להעלות את המחיר ב-5%,4% או 6%, יתקנו את העיוות בסבסוד הצולב ויעלו את המחיר למגזר שלא משלם היום את העלות האמיתית של הפקת המים.

אלכסנדר קושניר: אנחנו לא עוברים על החוק.

אלכסנדר קושניר: מדובר בהחלטת הממשלה.

אלכסנדר קושניר: אני מעריך את המחמאה שקיבלנו.

אלכסנדר קושניר: אני בוועדת הכלכלה חייב להציף את הדברים לאמיתם.

אלכסנדר קושניר: זה אכן המרכיבים העיקריים.

אלכסנדר קושניר: מדובר בהחלטת ממשלה שמחייבת את רשות המים לממש ולהכליל בהוצאות משק המים את המרכיב הזה.

אלכסנדר קושניר: אני מממש אותה.

אלכסנדר קושניר: גם בנושא הזה יש לנו דיונים בתוך הממשלה.

רונית תירוש: לא הבנתי.

רונית תירוש: האם יש חוק ויש החלטת ממשלה שסותרת את החוק?

שלמה דולברג: כן, לדעתנו היא סותרת.

אלכסנדר קושניר: הדבר האחרון שנעשה זה לעבור על החוק.

אלכסנדר קושניר: מדובר בהחלטת הממשלה שגיבשה את.

אלכסנדר קושניר: .

רונית תירוש: היא שונה מהחוק.

חנה פרנקל: השאלה הזאת הייתה נושא לעתירות.

חנה פרנקל: אנחנו חושבים שזה לא סותר את החוק.

רונית תירוש: מי הגיש עתירות?

קריאה: השלטון המקומי.

חנה פרנקל: 3 הגופים יחד עם הרפורמה.

חנה פרנקל: בית המשפט העליון כבר פסק לגבי כל הרפורמה של התעריפים שמגלמת את הסבסודים הצולבים.

חנה פרנקל: הרפורמה היא חוקית, סבירה.

חנה פרנקל: הוא השאיר דיון אחד שמשליך על השאלה הזאת.

חנה פרנקל: היא פתוחה.

חנה פרנקל: אנחנו מחכים להכרעה.

חנה פרנקל: במישור העקרוני והמקצועי יש לנו בעיה כרשות מים, בין אם במסגרת החוק ובין אם במסגרת החלטת הממשלה.

חנה פרנקל: לא נחה דעתנו עם העובדה הזאת של הסבסודים הצולבים והנטל על כיסו של הצרכן.

אלכסנדר קושניר: בשנה שאני בתפקיד אני מעלה את הנושא הזה שבהחלט ראוי ברמת השקיפות בדיונים אל מול אגף התקציבים ומשרדים אחרים.

אלכסנדר קושניר: עד שלא נפלה הכרעה אני חייב לנהל את המערכת כמשק סגור.

שלמה דולברג: כפי שאמר מנהל רשות המים, חלופה נוספת לעצירת העלאה הקרובה זה להחזיר את אותם 200 מיליון שקל שגובים היום היטלי הפקה.

שלמה דולברג: למרות שטוענים שזה משק סגור, ה-200 האלה לא חוזרים למשק הזה.

שלמה דולברג: זה יכול לממן את העלאה או חלק ממנה.

ישראל אייכלר: לאיפה ילך הכסף הזה?

שלמה דולברג: לאוצר.

עדי חכמון: הכסף ילך להכנסות המדינה.

עדי חכמון: לצד 250 מיליון השקלים שנכנסים להכנסות המדינה, המדינה מוציאה כמיליארד וחצי שקל בשנה על משק המים.

ישראל אייכלר: זה מס חדש.

רונית תירוש: זאת תשובה שחוזרת על עצמה כמעט על כל שאלה.

עדי חכמון: כל הזמן מעלים את אותו נושא, לכן אני כל פעם עונה את אותה תשובה.

רונית תירוש: המדינה הייתה צריכה לתת את המיליארד וחצי בלי שום קשר.

ישראל אייכלר: את בעצמך אמרת שאין קשר בין הוצאה להכנסה באוצר, אז מה זה המס החדש הזה?

עדי חכמון: זה לא מס חדש.

עדי חכמון: כבר שנים יש את ההיטל הזה.

ישראל אייכלר: כמה שנים זה ה-200 מיליון האלה?

שלמה דולברג: זה היטל שגובים הרבה מאוד שנים, רק בהתארגנות החדשה של מחיר שמשקף עלות לא הכניסו אותו למשק הסגור.

עדי חכמון: רק להעיר להסכם החקלאים.

עדי חכמון: זה סבסוד שהולך ומצטמצם.

עדי חכמון: דווקא הסכם החקלאים בא וצמצם את אותו נטל שהיה על האזרח שסבסד את המגזר החקלאי.

עדי חכמון: בשנת 2017 הסבסוד כמעט וייעלם.

שלמה דולברג: בינתיים אנחנו מציעים לא להעלות מחיר.

כרמל שאמה-הכהן: האוצר, אין לכם הערות לגבי אף אחד מהשינויים ברכיבים שהוצגו?

עדי חכמון: אנחנו נעיר את ההערות שלנו במועצת רשות המים.

כרמל שאמה-הכהן: כרגע עוד אין לכם משהו מבוסס?

עדי חכמון: לא.

אורי מקלב: אני רוצה להודות לך, אדוני היושב-ראש, על עצם קיום הדיון.

אורי מקלב: זו יוזמה שלך.

אורי מקלב: זאת לא הצעת חוק.

רונית תירוש: זה לראות את הנולד.

אורי מקלב: בדיוק.

אורי מקלב: אני חושב שבמקרה הזה אנחנו קצת מקדימים.

אורי מקלב: זה דבר טוב.

אורי מקלב: עוד לפני שרשות המים גמרה את דיוניה אנחנו כבר בכנסת דנים בזה.

אורי מקלב: אנחנו לא נהיה בבחינת הצועקים על העניין לשעבר.

אורי מקלב: אני רוצה להחמיא לרשות המים.

אורי מקלב: האקצנט שאנחנו שומעים עכשיו, הצלילים שאנחנו שומעים עכשיו יש בהם יותר היבט ציבורי ואיזה חשש מעליית מחירים.

אורי מקלב: אני רואה שהדבר הזה יותר עומד על השולחן.

אורי מקלב: אנחנו בעבר התרענו על זה.

אורי מקלב: אנחנו קיבלנו מחיר.

אורי מקלב: המעורבות הצרכנית ואחרי זה ההיבטים וההשלכות לא היו מספיק לנגד עיניכם.

אורי מקלב: אני מתחיל להרגיש קצת משהו פנימי שיש בזה.

אורי מקלב: אתה אמרת, אדוני היושב-ראש, שנציגת האוצר חייכה.

אורי מקלב: אני מכיר את המבטים של האוצר בעניין הזה.

אורי מקלב: עדיין אני חושב שהמעורבות של האוצר בענף המים היא מעורבות שלא דומה לשאר המשרדים.

אורי מקלב: היא מנחה אתכם הרבה.

אורי מקלב: אתם פחות משוחררים.

אורי מקלב: המעורבות והשיטה של האוצר דומיננטיות מאוד, בלשון המעטה, להתאוששות המים.

אורי מקלב: זה אחד מהדברים שהחלק הפרלמנטרי הוצא ממנו.

אורי מקלב: אנחנו נוטרלנו מהעניין הזה.

אורי מקלב: אין לי את הכלים המקצועיים ואת הידע המקצועי לבחון את כל מה שנעשה פה, אני רק יודע על דברים אחרים.

אורי מקלב: אני יודע על מה היום אנשים משלמים.

אורי מקלב: אנחנו יודעים שהאוצר, שהמדינה לא מכניסים את היד שלהם לכיס בנושא מחירי המים, מה שהיה נהוג במשך עשרות שנים.

אורי מקלב: רק הצרכן משלם היום את כל העלויות.

אורי מקלב: אנחנו מדברים אצלנו על משק סגור.

אורי מקלב: אנחנו יודעים שיחד עם המשק הסגור הזה יש תאגידים שעושים עבודה טובה.

אורי מקלב: השאיפה שלהם והדרישה מהם היא להיות רווחיים.

אורי מקלב: אנחנו יודעים על זה שהתאגיד רוצה להתנהל עם כל העלויות שיש מסביבו והצרכן משלם.

אורי מקלב: אנחנו יודעים שזה המוצר היחיד במדינה שניתן לפי מכסה.

אורי מקלב: יש מכסה מסוימת של 3.5 קוב.

אורי מקלב: מעבר לכך זה יקר.

אורי מקלב: אי אפשר שלא נעלה על סדר היום את האוכלוסיות הקשות, שזה הקשישים, הנכים ועוד, שנותנים להם רק מכסה קטנה ולא מתחשבים בהם.

אורי מקלב: הם משלמים מחירים יקרים.

אורי מקלב: אנחנו צריכים לדעת שהמחירים היקרים הם יקרים מאוד.

אורי מקלב: היום המחיר לקוב בתעריף הגבוה יותר, לאחר צריכה של 3.5, מתקרב ל-15 שקלים.

אורי מקלב: רק להעלאת המע"מ שהייתה בעוד אחוז הייתה משמעות.

אורי מקלב: הצרכנים התחילו לשלם מע"מ שהם לא שילמו עד עכשיו.

ישראל אייכלר: מה זה עד עכשיו?

אורי מקלב: עד לפני תקופה הם לא שילמו.

אורי מקלב: בינואר 2011, 2012.

עדי חכמון: מע"מ תמיד שולם.

יואל חסון: לא נכון.

יואל חסון: כשלא היו תאגידים לא היה מע"מ.

אורי מקלב: אני לא רוצה להיכנס.

קריאה: מע"מ היה רק על הרכישה.

עדי חכמון: המע"מ היה מגולם בתעריף מקורות.

עדי חכמון: עכשיו נוספה התוספת, שזה בין 2 ל-3 אחוזים על רכיב החלוקה של תאגידי המים והביוב.

עדי חכמון: הרשויות המקומיות לא היו גובות מע"מ.

עדי חכמון: התאגידים גובים מע"מ כי הם תאגידים.

רונית תירוש: בחשבון שלי מעולם לא ראיתי מע"מ.

רונית תירוש: אתם אומרים שגילמתם.

רונית תירוש: אפשר להגיד הכל.

רונית תירוש: הכל גולם והכל במיליארד וחצי שניתן, כאילו אנחנו באמת יכולים לעבור על החשבונות.

רונית תירוש: אני צריכה לראות שורת מע"מ.

רונית תירוש: לא ראיתי בחיי מע"מ עד שנולדו התאגידים.

רונית תירוש: הם נולדו בחטא.

רוברט אילטוב: העירייה לא יכולה להוציא לך מע"מ.

אורי מקלב: הרשויות שילמו בחלק מהדברים, לא בהכל.

אורי מקלב: לא ניכנס עכשיו, זה לא הדיון אם כל ה-16%, 17% הם מע"מ או רק חלק.

אורי מקלב: אי אפשר להתכחש לכך שחלק עלה, שיש תוספת.

רונית תירוש: פה 2% תוספת, שם סבסוד צולב תוספת.

רונית תירוש: בקיצור, מסכן האזרח.

אורי מקלב: האוצר פה הרוויח.

אורי מקלב: עדיין ציבור הצרכנים מסבסד בקרוב ל-500 מיליון שקל לשנה את הציבור החקלאי.

אורי מקלב: צריך לדעת את הדבר הזה.

אורי מקלב: לציבור אין ביטחון צרכני בנושא המים.

אורי מקלב: עדיין במדינת ישראל משלמים הרבה צריכת יתר.

אורי מקלב: אין לזה שום הסבר.

אורי מקלב: יש צריכות משותפות שמוטלות כולן על הצרכן.

אורי מקלב: זה מגדיל את העלייה במחירי המים ובתשלום המים באופן דרמטי.

אורי מקלב: כולנו יודעים שעד לא לפני הרבה שנים הוצאת המים במשק הבית לא הייתה ההוצאה הגדולה, לפניה היו דברים אחרים.

אורי מקלב: היום חשבון המים נהפך להוצאה גדולה מאוד במשק הבית.

אורי מקלב: הדברים שהזכרנו עכשיו הם רק חלק מהם.

אורי מקלב: אני לא רוצה להגיע לתחקירים שהיו בטלוויזיה או לא היו בטלוויזיה בנושא שעוני המים.

אורי מקלב: לקראת 2013 אנחנו מרגישים עליית מחירים.

אורי מקלב: אתה אומר שיש לנו הוצאות.

אורי מקלב: אנשים לא מרגישים שהם משלמים על מה שהם צורכים.

אורי מקלב: אנחנו לא עושים לגבי הדבר הזה שום דבר.

אורי מקלב: אנשים משלמים חלק ניכר.

אורי מקלב: לפעמים החשבון הוא יותר מאשר הצריכה האמיתית.

אורי מקלב: זה דבר שהוא אבסורדי.

אורי מקלב: יש צריכת יתר בחודשים רבים.

אורי מקלב: זה קורה מעת לעת להרבה אנשים, להרבה צרכנים.

אורי מקלב: כשמדברים על העלייה שהיא לפעמים נצרכת בגלל שיש מרכיבים שיוקרו, בנושא המים ההשפעה וההבנה הציבורית היא פחותה.

אורי מקלב: אנחנו צריכים לקחת את זה בחשבון.

אורי מקלב: הציבור פחות מוכן לקבל את זה.

אורי מקלב: המוצר הכי יסודי הוא מים.

אורי מקלב: המערכות של התאגידים אלו מערכות שעולות כסף לציבור.

אורי מקלב: מדובר במערכות נוספות לצד הרשויות המקומיות, בין אם צריך את זה באופן מקצועי או לא.

אורי מקלב: לגבי כל אלה הציבור בסופו של דבר שופט אותנו.

אורי מקלב: העלייה במחירי המים היא עלייה שבחלקה לא מוצדקת.

ישראל אייכלר: האם מישהו עשה מחקר כמה עלו למשק הביתי המים לפני 5 שנים וכמה הם עולים היום?

שלמה דולברג: אנחנו יכולים להציג את זה בדיון.

שלמה דולברג: יש לנו מחקר מפורט בעניין.

ישראל אייכלר: אנחנו רוצים לשמוע את זה, כי זה הסיפור.

ישראל אייכלר: מה שאמר הרב מקלב הוא שרכיב המים בהוצאה המשפחתית הפך למשהו הרבה יותר..

נעמי מורבי: בוא אני אגיד לך כמה שילמתי לפני 5 שנים.

אורי מקלב: זה ידע אישי יקר.

ישראל אייכלר: אדוני היושב-ראש, קיבלתי תשובה שמ-2010 זה עלה ב-50%.

ישראל אייכלר: היית מאמין?

ישראל אייכלר: אני לא האמנתי.

אברהם יוסף סלומה: כולל העלייה של המע"מ.

אלכסנדר קושניר: בנוגע לתעריפים יש כאן את הנתונים.

אלכסנדר קושניר: לא נתווכח על פסיכולוגיה, מדובר בנתונים.

אלכסנדר קושניר: אנחנו בוועדת כלכלה.

נעמי מורבי: חשבון הבנק שלי הוא לא פסיכולוגיה.

ישראל אייכלר: גם ועדת הכלכלה זה לא פסיכולוגיה.

ישראל אייכלר: כשאתה אומר פסיכולוגיה זה לא מתבטא בחשבון הבנק.

כרמל שאמה-הכהן: מר קושניר, אתה אומר שלפי הגרף מחיר המים ירד מאז ינואר 2011?

אלכסנדר קושניר: בראלי, בהשוואה למדד המחירים.

יואל חסון: בחשבונות זה ירד?

קריאה: בחשבונות זה עלה.

נעמי מורבי: מדד המחירים הוא 0 .

נעמי מורבי: מחירי המים עלו בעשרות אחוזים.

קריאה: האם מדד המחירים הוא גם מדד המחירים של הנכים?

קריאה: של הילד הנכה?

אלכסנדר קושניר: לקחנו נתונים מהלשכה המרכזית לסטטיסטיקה.

אלכסנדר קושניר: מדובר בנתונים רסמיים של הלשכה המרכזית לסטטיסטיקה.

אלכסנדר קושניר: הבסיס זה מדד המחירים לצרכן.

אלכסנדר קושניר: לא במקרה העלינו לא רק את מחיר המים לדיון, אלא דברים נוספים כדי שנדע מה קורה עם שירותים ציבוריים נוספים, כמו חשמל, גז, תקשורת.

אלכסנדר קושניר: אני מודע לכך..

ישראל אייכלר: איך אפשר להשוות מים לחשמל?

ישראל אייכלר: חשמל בנוי על דלק שמביאים מחו"ל.

ישראל אייכלר: מים זה מרכיב.

ישראל אייכלר: .

אלכסנדר קושניר: משק המים הוא צרכן האנרגיה הגדול במדינה.

אלכסנדר קושניר: מעל 6% מצריכת החשמל זה משק המים.

אלכסנדר קושניר: תעדכנו אותי איפה אני טועה.

אלכסנדר קושניר: יש השפעה ליניארית מידית.

אלכסנדר קושניר: משק המים של היום זה כבר לא כנרת או קידוח בראש העין.

אלכסנדר קושניר: מיליארד שקל כל שנה אנחנו מוציאים ל-300 מיליון קוב מים מותפלים שאנחנו מייצרים.

אלכסנדר קושניר: זה כסף שנכנס.

אלכסנדר קושניר: קודם הוא לא היה.

אלכסנדר קושניר: זה השינוי הדרמטי.

אלכסנדר קושניר: בשביל לבנות את אותם מתקני התפלה שאנחנו כבר מפעילים היה צריך להשקיע כסף.

אלכסנדר קושניר: הכסף הזה לא נפל עלינו.

אלכסנדר קושניר: כדי ליצור קוב מים מותפלים צריך 3.5 קילוואט של חשמל.

אלכסנדר קושניר: הקשר לאנרגיה הוא ליניארי ומיידי.

אלכסנדר קושניר: יש את הדלק למרכיבים השונים.

אלכסנדר קושניר: אנחנו צריכים הובלה והולכה.

אלכסנדר קושניר: יש גם את הגז שהוא חלק מהתהליכים האנרגטיים.

אלכסנדר קושניר: לקחתי את זה כאינדיקציה.

אלכסנדר קושניר: אני לא מתחרה עם החשמל.

אלכסנדר קושניר: חלילה.

אלכסנדר קושניר: אני לא רוצה להגיע לשם.

אלכסנדר קושניר: הגענו לשם בגלל רגולציה אגרסיבית מידי.

אלכסנדר קושניר: הגענו לשם אולי בגלל חוסר ראייה ארוכת טווח.

אלכסנדר קושניר: החובה שלי במשק המים היא ללמוד מהכשלים במשק החשמל ולא להגיע לשם.

אלכסנדר קושניר: אחת המטרות שלי היא לראות את המשק הכולל.

אלכסנדר קושניר: אני לומד מהניסיון.

אלכסנדר קושניר: אני לא מחלק פה ציונים.

אלכסנדר קושניר: נתתי לוועדת הכלכלה את האינדיקציה איפה אנחנו נמצאים.

אלכסנדר קושניר: נכון שבעקבות הכניסה המאסיבית של ההתפלה, מעבר לעלויות של ההתפלה, חייבים לפתח מערכת ארצית אחרת לחלוטין שעולה מיליארדי שקלים.

ישראל אייכלר: דיברת על 25 מיליארד.

ישראל אייכלר: זה מה שהאזרח צריך לשלם באמצעות המים?

ישראל אייכלר: זאת תשתית שהמדינה עושה.

ישראל אייכלר: אולי גם על הכבישים ניקח.

רוברט אילטוב: את המסים לא משלמים האזרחים?

אלכסנדר קושניר: אני אמרתי למה אני חייב להיערך.

אלכסנדר קושניר: על כל החלטה של הכנסת ושל הממשלה על השתתפות מתקציב המדינה אני אקום, אצדיע, אשיר התקווה.

אלכסנדר קושניר: אני אשמח מאוד.

אלכסנדר קושניר: אני ממש לא נהנה מלרדוף אחרי הצרכן.

אלכסנדר קושניר: אני בדיוק מבין מה קורה לצרכן.

אלכסנדר קושניר: לאור החלטת הממשלה והמצב הנוכחי אני חייב לומר שעם כל העלייה שהייתה – הייתה עלייה של בערך 30% ב-3 השנים האחרונות - המשק הוא שונה.

אלכסנדר קושניר: יש התפלה, יש מערכות ארציות כבדות.

אלכסנדר קושניר: היום הצרכן הביתי מקבל בפעם הראשונה מים לפי הגדרה מאוד ברורה, לפי אמות מידה.

אלכסנדר קושניר: הוא יודע מה הוא מקבל.

אלכסנדר קושניר: קודם הוא היה מקבל או לא מקבל.

אלכסנדר קושניר: היום יש דברים שהם אולי אגרסיביים מידי מבחינה רגולטיבית.

יואל חסון: תגיד, עובדי רשות המים משלמים על המים?

אלכסנדר קושניר: משלמים.

יואל חסון: לפחות גם אתם מרגישים.

אלכסנדר קושניר: אנחנו משתדלים לא להגיע לתעריף גבוה.

יואל חסון: אני חושב שגם הדיון הקודם וגם הדיון הזה הם דיונים חשובים מאוד שאמורים לבוא ולצקת תוכן למדיניות ולכיוון שצריך ללכת אליו בעניין של משק המים.

יואל חסון: צריך להזכיר משהו שאנחנו קצת שוכחים, לצערי.

יואל חסון: אני אמנם התנגדתי לזה, אבל הכנסת נתנה יד לכך שהוציאו מידיה את האפשרות להתערב בתעריפי המים.

יואל חסון: ניסינו לקדם חוקים בנושא הזה, ניסינו שלכנסת תהיה אמירה כך שכדי לשנות בתעריפי המים יצטרכו את אישור ועדת הכלכלה.

יואל חסון: החקיקה הזאת סוקלה על ידי הממשלה.

יואל חסון: טוב שאנחנו מקיימים את הדיון, כי אנחנו מביאים את זה לציבור וחושפים את העניין.

יואל חסון: צריך לזכור שלחברי הכנסת אין שום השפעה או יכולת להתערב בתעריף המים, להביא להורדתו או לעלייתו.

יואל חסון: אנחנו רק יכולים להביא את עמדות הציבור לכאן ולא להשפיע על התעריף.

יואל חסון: אני אגיד דבר נוסף שחבר הכנסת מקלב אמר.

יואל חסון: אני אשתדל להגיד את זה קצת יותר בוטה.

יואל חסון: אין באמת משק סגור.

יואל חסון: אם היה משק סגור, אז גם תשלומי המע"מ היו חוזרים בחזרה לתוך הפול הזה שנקרא משק סגור של רשות המים.

יואל חסון: מה שבאמת היום קורה זה שמתקציב המדינה השוטף שמגיעים אליו מיסי הציבור הישראלי לא מוקצה שקל לטובת מים ותשתיות של מים.

יואל חסון: כספי המע"מ שגובים נכנסים לקופה השוטפת של האוצר.

יואל חסון: אותם מיליארד 200 מיליון שכאילו עוזרים למשק המים.

יואל חסון: .

עדי חכמון: מיליארד וחצי.

יואל חסון: אותם מיליארד וחצי מכוסים על ידי המע"מ שאת גובה ונכנסים לאוצר המדינה.

יואל חסון: זאת האמת.

יואל חסון: כל נושא המים משולם באופן מלא על ידי ציבור הצרכנים, כולל שהוא לוקח על גבו מה בכן, מה בלא, מה ראוי, מה פחות ראוי, כל מיני סבסודים צולבים וכל מיני עניינים כאלה.

יואל חסון: אני חושב שזה דבר שלא יוכל להיות לאורך זמן.

יואל חסון: אני מאוד מעריך אותך, מר קושניר.

יואל חסון: אני חושב שאתה מציג את הדברים בצורה.

יואל חסון: .

יואל חסון: שמעתי המון פקידי מדינה וממשלה.

יואל חסון: אתה אחר הראויים ששמעתי.

יואל חסון: לזכותך אני אומר את זה.

יואל חסון: אתה אומר את הדברים בצורה ברורה, מקצועית, רצינית.

יואל חסון: אתה מציג את הדברים בצורה שהיא אחת המקצועיות ששמעתי כאן בוועדה.

יואל חסון: אתה יודע ואנחנו יודעים שלאורך זמן הדבר הזה לא יחזיק מים.

יואל חסון: העלויות יעלו ויעלו ויעלו.

יואל חסון: דובר כאן על עניין של אנרגיה - גז, דלק וכל השימושים שצריך כדי להניע את כל המערכות האלו.

יואל חסון: הן לא רק הולכות ומתייקרות, הן יהיו רק יותר ויותר מסובכות.

כרמל שאמה-הכהן: בשנה הבאה זה ירד.

יואל חסון: הלוואי.

יואל חסון: אני לא יודע.

יואל חסון: אתה צופה את זה.

יואל חסון: אני מקווה שכן.

כרמל שאמה-הכהן: במארס הגז מתמר אמור להגיע.

יואל חסון: כשהייתי יושב-ראש הוועדה לביקורת המדינה והיא דנה בדוח שישנסקי, באו לי מומחים של מומחים של מומחים ששכנעו אותי - אותי לא כל כך, ניסו לשכנע את חברי הוועדה - שלעולם לא יעצור הגז המצרי, תמיד יהיה גז מצרי.

יואל חסון: אנחנו אמרנו שיום אחד עלולים להיות שם שינויים כאלה ואחרים.

יואל חסון: ניסו לשכנע אותנו שלעולם זה לא יקרה והכל תמיד יהיה.

יואל חסון: אנחנו רואים שהמציאות קצת שונה.

יואל חסון: אני מקווה מאוד.

יואל חסון: נכון למארס הדברים אמורים להשתנות.

יואל חסון: ב-2013 הדברים אמורים להשתנות.

יואל חסון: אני מקווה שכן.

אורי מקלב: פעם היו אומרים שהדבר היחיד שיורד במדינה זה הגשם, כשגם זה.

אורי מקלב: .

יואל חסון: הכנסת חייבת להחזיר לעצמה את הכוח ולאשר כל שינוי בתעריפי מהמים, כולל תעריפים שקשורים לשכבות החלשות – הנכים, המיעוטים, שצריכים מים בדרך קצת שונה.

יואל חסון: עד שלא יהיה השינוי הזה – מר קושניר דיבר בצורה גלויה ופתוחה - אנחנו לא תמיד נקבל את הפרטים עד הסוף.

יואל חסון: כשאנחנו צריכים לאשר, כאשר האצבע שלנו קובעת אנחנו מקבלים תשובות אמיתיות לשאלות.

יואל חסון: כשהאצבע שלנו לא משמעותית אנחנו מקבלים כל מיני תשובות שהם לא זוכרים, שהם לא יודעים, כל מיני הערכות ודברים שהם לא ברורים.

יואל חסון: זאת השורה התחתונה.

יואל חסון: תזכרו מה שאני אומר כאן בצורה חדה.

יואל חסון: יום אחד הציבור לא יוכל לעמוד בתשלומי המים האלה.

יואל חסון: כבר היום הוא לא יכול, בוודאי בעתיד הוא לא יוכל, ואז יבוא האוצר, הממשלה שתהיה וחברי הכנסת שיהיו ויגידו שכבר אין ברירה וצריך להמציא את הכל מחדש.

יואל חסון: זה מסלול ברור.

יואל חסון: המסקנה היא להחזיר לכנסת את היכולת לקבוע ולהשפיע על תעריפי המים בישראל.

כרמל שאמה-הכהן: האם נכון שבמסגרת הסבסוד הזה תושב ירוחם מסבסד את תושב סביון?

אלכסנדר קושניר: לא בשלב הזה.

רונית תירוש: הם עדיין חקלאיים?

אלכסנדר קושניר: לא אותו הסבסוד שמופיע בהסכם הממשלתי.

אלכסנדר קושניר: כשאנחנו רואים את כל משק המים כאמבטיה כוללת.

אלכסנדר קושניר: .

רונית תירוש: אמבטיה כוללת זה משק כספים סגור?

אלכסנדר קושניר: סביון היא לא בין המתקדמים, כיוון שאין שם תשתיות ביוב שצריך לבצע.

כרמל שאמה-הכהן: השאלה אם תושב סביון משלם תעריף חקלאי ותושב ירוחם משלם.

כרמל שאמה-הכהן: .

אלכסנדר קושניר: לא.

נעמי מורבי: הוא משלם תעריף חקלאי.

כרמל שאמה-הכהן: בטוח שלא?

רונית תירוש: לי ידוע שכן.

רונית תירוש: אני מציעה שתבדקו את זה.

רונית תירוש: הוא לא סתם שאל אותך.

אלכסנדר קושניר: אני אבדוק את זה.

אלכסנדר קושניר: למיטב ידיעתי, לא רק בסביון אלא גם במושבים הכי מרוחקים יש הפרדה והם משלמים על צריכה ביתית תעריף מלא ועל צריכה חקלאית בהתאם לאותן ההוצאות שיש להם.

אלכסנדר קושניר: אם אתם מעבירים לי איזו שהיא אינדיקציה שזה לא מדויק, אנחנו נבדוק ונעדכן את ועדת הכלכלה.

חמד עמאר: אדוני היושב-ראש, אני רוצה להודות לך על הנושא החשוב שאתה מעלה עכשיו בפגרה.

חמד עמאר: דיברנו על הנושא הזה .

חמד עמאר: מהרגע שהממשלה החליטה ב-2006 על משק סגור למים, היה ברור מאליו שהמים יעלו ויעלו ויעלו.

חמד עמאר: אין אפשרות לעצור את זה.

חמד עמאר: אמרת שב-2013 זה יעצור בגלל.

חמד עמאר: .

כרמל שאמה-הכהן: אמרתי שהחשמל אמור להיות מוזל.

חמד עמאר: אם החלטנו על משק סגור ועלות המים צריכה להיות על האזרח, אז את נושא המע"מ צריך לבוא ולבדוק מחדש.

חמד עמאר: זה נושא מאוד מאוד חשוב.

חמד עמאר: זה נושא שיכול להוזיל.

חמד עמאר: הבנתי שזה מוזיל ב3%, ב-4% את הנושא של המים ממרכיב התעריף.

אלכסנדר קושניר: 2,3 אחוזים.

חמד עמאר: את הנושא הזה הממשלה צריכה לקחת לידיים.

חמד עמאר: היא צריכה להוזיל את הנושא הזה.

חמד עמאר: צריך להוריד את המע"מ מהמים.

חמד עמאר: אני רואה ש-45% מהעלות זה תאגידי מים וביוב.

חמד עמאר: זה המון.

חמד עמאר: זה כמעט חצי.

כרמל שאמה-הכהן: זה ההוצאות המנהליות של התאגידים?

חמד עמאר: אני לא יודע איזה הוצאות זה.

חמד עמאר: ההוצאות כלליות של התאגיד הן 45.

אלכסנדר קושניר: הון, תפעול.

חמד עמאר: השאלה אם כשהנושא היה נשאר בעיריות ובמועצות המקומיות העלות הייתה 45%.

חמד עמאר: אולי אני אצליח לקבל ממך תשובה.

חמד עמאר: אם התשובה היא שזה היה פחות מ-45% אנחנו מדברים על הוזלה רצינית לצרכן.

חמד עמאר: צריך לבדוק לעומק את זה שתאגידי המים והביוב הם 45% מעלות המים.

חמד עמאר: הנושא השלישי הוא סבסוד החקלאים.

חמד עמאר: אנחנו צריכים לעזור לחקלאים.

חמד עמאר: כולם צריכים לעזור לחקלאים על-מנת שתהיה לנו חקלאות, אבל מי שצריך לסבסד את זה זאת הממשלה, המדינה, לא האזרח הפשוט.

חמד עמאר: לא מי שגר בבית ג'אן צריך לסבסד את החקלאי.

חמד עמאר: מי שצריך לסבסד את החקלאי זו המדינה.

חמד עמאר: כאן צריך לבוא ולבדוק את הנושא של סבסוד החקלאים.

חמד עמאר: אני לא יודע, אמרו שהיו בג"צים.

חמד עמאר: אני לא יודע איך הרשויות המקומיות מסכימות.

חמד עמאר: .

שלמה דולברג: אנחנו הגשנו על זה בג"ץ.

חמד עמאר: צריך לבדוק את הנושא הזה לעומק.

חמד עמאר: צריך לבדוק איך מחזירים את הסבסוד הזה למדינה.

חמד עמאר: משק סגור הוא משק סגור.

חמד עמאר: יש את המע"מ ואת החקלאים.

חמד עמאר: המדינה צריכה לסבסד את שני הדברים האלה.

חמד עמאר: פיקוח פרלמנטרי.

חמד עמאר: אין פיקוח פרלמנטרי.

חמד עמאר: בקדנציה הראשונה שלי דנו בנושא מחירי המים עשרות פעמים.

חמד עמאר: חוץ מלדבר כאן ולהעלות את הנושא על סדר היום, אני לא רואה שיש לנו יכולת להוזיל את המים.

חמד עמאר: לאנשים עם מוגבלויות קשות, לאנשים נכים שאנחנו רוצים לעזור אנחנו כחברי כנסת לא יכולים לעזור.

חמד עמאר: הפיקוח הפרלמנטרי על מחירי המים צריך לחזור לכנסת.

חמד עמאר: דנו בישיבה הקודמת בחוק המים.

חמד עמאר: את הנושא של הפיקוח הפרלמנטרי צריך להחזיר.

חמד עמאר: זה צריך להיות בידיים של המחוקקים.

רונית תירוש: תודה רבה, אדוני היושב-ראש.

רונית תירוש: אני מצטרפת לכל מי שבירך אותך על הדיון המוקדם הזה כדי שאולי נעיר את תשומת ליבם של מקבלי ההחלטות לעשות מעשה בטרם יהיה מאוחר מידי.

רונית תירוש: אני הרגשתי שהרמה בשיח הזה מאוד נזהרת מבוטות יתר.

רונית תירוש: הייתה פה איזו שהיא עלייה.

רונית תירוש: כנראה שגם אני עולה מדרגה.

רונית תירוש: אתמול חשבתי לתומי, אחרי שקראתי את כל העיתונים ואת אמצעי המדיה, על כך שבירדן כשעשו מהומות הם נענו מיד והורידו לאזרחים את המחירים, על כך שבסוריה ובמצרים אנחנו יודעים מה קורה.

רונית תירוש: מה שהופתעתי מאוד זה שאפילו ברשות הפלסטינית, ברמאללה יצאו לרחובות והממשל שם הבין את המסר.

רונית תירוש: אפילו ראש הממשלה שלנו, נתניהו, שלח לשם איזה שהוא מענק של 250 מיליון שקל על מנת לסייע לרשות כדי להנמיך את הלהבות, להרגיע את הציבור, להוריד את המחירים ולא להעלות אותם.

רונית תירוש: אנחנו במדינת ישראל עושים הפגנות.

רונית תירוש: ראינו את ההפגנות של הקיץ.

רונית תירוש: בשונה מהמדינות סביבנו אנחנו אנשים מאוד תרבותיים.

רונית תירוש: אנחנו מביאים את שלמה ארצי ועוד כל מיני להקות לשיר.

רונית תירוש: אנחנו חוזרים הביתה והממשלה בשלה.

רונית תירוש: אני אומרת לכם - הדברים נרשמים פה – לא למתוח את החבל מידי.

רונית תירוש: אנחנו בפגרה.

רונית תירוש: אנחנו מסתובבים המון בשטח.

רונית תירוש: אנחנו שומעים, אנחנו רואים ואנחנו גם מקבלים על הראש על כך שאנחנו לא עושים כלום.

רונית תירוש: אף אחד לא מקשיב אם יש לנו את הסמכות בחוק להחליט על עלויות, על מחירים, על להוריד.

רונית תירוש: לא יודעים.

רונית תירוש: בשבילם אנחנו נבחרי הציבור, אנחנו צריכים לעשות את העבודה עבורם.

רונית תירוש: אנחנו לא מספקים להם את הסחורה, תרתי משמע.

רונית תירוש: הסיבולת של הציבור הגיעה עד..

רונית תירוש: אני חושבת שכל יום יכול לבוא הפיצוץ.

רונית תירוש: בעוד שבועיים אנחנו נתבשר שמחשיכים לנו את האומה כי אנחנו עוברים לשעון חורף באמצע הקיץ.

רונית תירוש: גם לזה נתעורר.

רונית תירוש: עד כמה אפשר לחדור לכיסו, לדעתו, לנשמתו ולשעות הפנאי של האזרח?

רונית תירוש: כמה אפשר?

רונית תירוש: אתמול שמעתי את סגן השר איציק במליאה כשהוא עונה על הצעות אי אמון בהקשרים האלה.

רונית תירוש: הוא מתחיל לספר לנו ש-70 אלף איש עוברים בשדה התעופה.

רונית תירוש: לא משנה שאחרי שנייה ועד העובדים משבית להם את העלייה למטוס.

רונית תירוש: הוא אמר שכך וכך יצאו במהלך הקיץ לחו"ל.

רונית תירוש: רבותיי, אל תיכנסו לנשמה של האזרחים.

רונית תירוש: אנשים מרגישים שזאת הסעודה האחרונה, שהם צריכים לחיות את הרגע כי הם לא יודעים מה יקרה מחר, בעיקר כשכל יום שומעים שאוטוטו תוקפים את איראן ואולי האטום ייפול עלינו.

רונית תירוש: חברים, אל תזלזלו.

רונית תירוש: אני אומרת לכם בשיא הרצינות.

רונית תירוש: זה נשמע נורא מצחיק שאספתי את כל המועקות יחד והבאתי אותן בפניכן.

רונית תירוש: תסירו את הכובע של המקצוע שלכם לרגע, צאו רגע לסופרמרקט המקומי, לשוק המקומי, תרגישו אזרחים כאחד האדם, תרגישו לפני ראש השנה.

רונית תירוש: הלכתי לשוק שנחשב זול באור יהודה.

רונית תירוש: הוא אמר לי שיש מבצע על עגבניות.

רונית תירוש: כששאלתי אותו כמה, הוא אמר לי 13 שקלים.

רונית תירוש: אמרתי לו שאם זה במבצע, כמה זה כשזה לא במבצע.

רונית תירוש: מה, השתגענו?

חנה פרנקל: מה את רוצה שנעשה?

רונית תירוש: שתעבירי את המסר הזה.

רונית תירוש: כשהייתי מנכ"לית משרד ממשלתי ראיתי איך אנשי האוצר מהלכים אימים על השרים.

רונית תירוש: הם והיועצים המשפטים.

רונית תירוש: היועצים המשפטים לא קשורים לדיון הזה.

רונית תירוש: אני קושרת את זה לפקידות המקצועית ששורדת קדנציה אחרי קדנציה, בעוד שהשרים והמנכ"לים מתחלפים.

רונית תירוש: הם מצליחים להשפיע השפעה ניכרת מאוד.

רונית תירוש: כשההשפעה טובה אני מברכת עליה, אבל אני מודיעה לכם שיש לכם הרבה מאוד תקלות.

רונית תירוש: אולי את רפרנטית למים, ההוא רפרנט למזון, השלישי רפרנט לחינוך והרביעי לבריאות.

רונית תירוש: אתם לא יושבים ביחד ומבינים שכולכם מעלים מחירים.

רונית תירוש: את חושבת שזה רק אצלך.

רונית תירוש: זה התפקיד של השר, אבל מה לעשות שהשר פוחד.

רונית תירוש: לא השר הספציפי הזה, אלא השר לדורותיו.

רונית תירוש: הוא שומע את הנבואה שעלולה להתגשם שאוטוטו יבטלו פה את האשראי, הבנק העולמי.

רונית תירוש: רבותיי, יש בני אדם בדרך.

רונית תירוש: תעשו סינרגיה של הדברים, תעשו אינטגרציה של הדברים, תחברו ותראו שהגעתם למצב שבלתי אפשרי בעליל לתפקד.

רונית תירוש: אני לא מדברת על דברים יותר גדולים, על חלומות של לרכוש דירה.

רונית תירוש: לא ניכנס לזה כרגע, דיברנו על זה מספיק.

רונית תירוש: הדברים הקטנים היום יומיים שאין בילתם.

רונית תירוש: הזוגות הצעירים חוזרים הביתה.

רונית תירוש: הרבה מאוד גם מתגרשים לפני שהם חזרו או אחרי שהם חזרו.

רונית תירוש: על זה אף אחד לא עושה מחקר ורואה מה ההשלכות.

רונית תירוש: לא לחייך.

רונית תירוש: כשזה יקרה קרוב אלייך לבית תרגישי את הכאב.

חנה פרנקל: אני מנסה להבין מה אנחנו לוקחים ממה שאת אומרת.

רונית תירוש: אתם מעלים בלי סוף.

אלי בוסקילה: תחשבו על האנשים שמקבלים היום קרטונים של אוכל הביתה.

אלי בוסקילה: אין להם במה לעשות חג.

אלי בוסקילה: 11 מיליון שקלים תרמו סלבס, זמרים.

אלי בוסקילה: אתם יושבים פה ומחייכים?

אלי בוסקילה: תתביישו לכם.

אלי בוסקילה: הנכה שהבן שלה עושה את צרכיו 4 פעמים ביום חושבת פעמיים אם להשתמש במים, אם לקלח אותו.

רונית תירוש: לא, זה נשמע לא אמיתי.

אלי בוסקילה: אנחנו ארגון שמקבל פניות מהורים שבוכים ומתחננים לעזרה.

רונית תירוש: יש לי דמעות בעיניים, כי אני חווה את החג הזה בשכונות סביבי.

רונית תירוש: אני רואה מה הילדים שלי מספרים לי כשהם הולכים לשים חבילה ליד בית.

רונית תירוש: הם דופקים ובורחים כדי שהאדם שיפתח את הדלת לא יראה מי נתן לו את זה.

רונית תירוש: זה כדי לא לבייש אותם.

רונית תירוש: לאן הגענו?

רונית תירוש: תשבו ביחד ותראו מה עשיתם.

רונית תירוש: אחד ועוד אחד ועוד אחד.

רונית תירוש: תראו כמה חדרתם עמוק לכיס של האזרח.

רונית תירוש: תפסיקו לספור לי כמה נוסעים לחו"ל, או כמה סטודנטים נוסעים במכוניות.

רונית תירוש: שבו בחזרה עם השר שלכם, תעשו אחד ועוד אחד ועוד אחד, תראו איפה העליתם מחירים.

רונית תירוש: תראו אם זה נורמאלי.

ישראל אייכלר: יש לי חילוקי דעות ביחס לעובדות עם חברי הכנסת חסון ותירוש על כך שהם חושבים שיבוא יום והציבור יקום.

ישראל אייכלר: הניסיון הוכיח שהציבור לא יקום ולא יהיה.

ישראל אייכלר: גם אם יהיו בחירות חדשות לא תהיה לחברי הכנסת שייבחרו שום השפעה, כמו שלנו אין שום השפעה על העניין הזה.

יואל חסון: אני אמרתי את זה.

ישראל אייכלר: פקידי האוצר יעבירו באמצעות השרים המפוחדים, כפי שאמרה חברת הכנסת תירוש, את כל הגזירות.

ישראל אייכלר: בעניין הזה אני פחות תקווה.

ישראל אייכלר: אני רוצה לגעת בעצם הנקודה של המים.

ישראל אייכלר: אם לפני 3,5 שנים מחירי המים היו 50% פחות, הווה אומר שמישהו עשה פה קופה לא צודקת בעניין המים.

ישראל אייכלר: אם מספרים לי שהיות והתשתיות התקדמו והתקדמו והתקדמו זה מה שגרם לעליית מחירים, אז מי צריך את הקדמה הזאת?

ישראל אייכלר: כל הקדמה נועדה כדי לאפשר מים באופן יותר שוטף.

ישראל אייכלר: אני לא זוכר שכשהייתי ילד היו חסרים מים באיזה שהוא ברז.

ישראל אייכלר: היינו מדינה קטנה וענייה.

ישראל אייכלר: אם ההתפלות וכל הדברים האלה גורמים לנו שנשלם עוד 50% - מוחל טובות.

ישראל אייכלר: האם הנוסע באוטובוס או הנוסע ברכבת משלם את התשתית של המיליארדים שהמדינה משקיעה במסילת רכבת או בכבישים?

ישראל אייכלר: לא.

ישראל אייכלר: בשביל זה משלמים מע"מ, מס הכנסה ואת כל המסים.

ישראל אייכלר: האוצר מממן את התשתיות.

ישראל אייכלר: למה האזרח שקונה מים צריך לשלם תשתית של 25% מיליארד שקל ב-5 שנים?

ישראל אייכלר: רציתי לפתוח במשהו לגבי אלכס קושניר.

ישראל אייכלר: ראיתי שאנשים מכבדים אותך.

ישראל אייכלר: אתה יודע למה?

ישראל אייכלר: כי זאת הפעם הראשונה שאני זוכר בוועדת הכלכלה שבא אדם, פקיד ממשלתי, יושב-ראש מועצה עם תרבות של כבוד לציבור ולנבחריו, לא כפקיד שחושב שהציבור הוא טרדן ושאת הנציגים שלו צריך לנפנף.

ישראל אייכלר: באת בצורה מאוד מכובדת, מאוד אחראית.

ישראל אייכלר: אני מצטרף לשבחים שנתן לך הרב מקלב, חברי.

ישראל אייכלר: הרגשתי שהגשת את זה בצורה מכובדת.

ישראל אייכלר: אם כל הפקידים היו מבינים ששרי הממשלה הם נבחרי הציבור שמביאים את דעת הציבור, אז כל המצב היה שונה.

ישראל אייכלר: תודה על ההתייחסות שלך.

ישראל אייכלר: אני לא מסכים שעל צריכת המים יהיה מס מים.

ישראל אייכלר: אתם רוצים לעשות מס חדש?

ישראל אייכלר: בבקשה.

ישראל אייכלר: אני שומע מהרב מקלב שחברת מקורות הרוויחה 200 מיליון שקל רווח.

ישראל אייכלר: למה הרווח הזה לא צריך להיות במשק?

ישראל אייכלר: למה צריך להשקיע עוד כסף מכספי הצרכן?

ישראל אייכלר: שיחזירו את הכסף הזה לצרכן, שיורידו את הדבר הזה.

ישראל אייכלר: אותו דבר 200 המיליון שאמר נציג הרשויות המקומיות שחוזרים לאוצר.

ישראל אייכלר: האוצר צריך לקבל כסף מצריכת מים?

ישראל אייכלר: אני רוצה לומר לכם לגבי האווירה.

ישראל אייכלר: מישהו סיפר לי שאצל "רמי לוי" יש מכונה שפורסת לחם לא פרוס.

לאה ורון: כמו בכל רשתות השיווק.

ישראל אייכלר: מישהו סיפר לי שהוא ראה אצל "רמי לוי" ילדה עומדת ליד המכונה ואוספת מהצדדים חצאי פרוסות כדי לאכול.

ישראל אייכלר: אמרתי שאני לא מאמין.

ישראל אייכלר: הוא אמר לי שהוא ראה את זה במו עיניו.

ישראל אייכלר: בבית של הילדה הזאת יש מים.

ישראל אייכלר: אם האימא צריכה לשלם 50% יותר עבור מים, אז הילדה צריכה ללכת ל"רמי לוי" ולקחת פרוסה.

ישראל אייכלר: אני יודע שאני לא צריך, ברוך ה', ללכת ולקחת פרוסה.

ישראל אייכלר: מדובר פה באנשים שמשלמים מים, חשמל ודברים בסיסיים.

ישראל אייכלר: אסור למדינת ישראל לאפשר עוול כזה.

ישראל אייכלר: כתוב שבראש השנה מדינות נבחנות לפי רוב זכויות ורוב עוונות.

ישראל אייכלר: הרמב"ם אומר שרק אלוהים יודע להעריך כמה ערכה של מצווה מול עבירה.

ישראל אייכלר: אלו לא כמויות, אלו איכויות.

ישראל אייכלר: מדינת ישראל הייתה במשך 50 שנותיה הראשונות מדינת רווחה.

ישראל אייכלר: הייתה קונספציה שאמרה שהמדינה אחראית שלאזרח יהיה מה לאכול, היא אחראית שתהיה לו קורת גג ותעסוקה.

ישראל אייכלר: בעשורים האחרונים – קוראים לזה הקפיטליזם האכזרי, אבל זה כבר לא קפיטליזם - המדינה התפרקה והתפקרה מהחובה המוסרית ומהמצווה הזאת של לדאוג לאנשים.

ישראל אייכלר: אני חושב שתהיה לנו זכות גדולה בערב ראש השנה אם נחליט פה – אני לא יודע אם יש לנו סמכות להחליט - להחזיר את הפיקוח על משק המים לכנסת ולבטל את תאגידי המים שעולים הון עתק.

ישראל אייכלר: את כל ההשקעות בתשתיות הרחבות לטווח ארוך צריך האוצר לשלם.

ישראל אייכלר: כמו שהוא סולל כביש הוא צריך לסלול מסלולי מים, התפלות וכל מיני דברים כאלה.

עדי חכמון: בעניין התשתיות הייתה החלטת ממשלה.

עדי חכמון: ועדת החקירה הממלכתית למשק המים קבעה שכל עלויות משק המים צריכות להיות מעוגנות בתעריף.

עדי חכמון: אחת הסיבות שמדובר במוצר במחסור.

עדי חכמון: אנחנו רוצים שיהיה מחיר ריאלי כך שבאמת אותו צרכן שצורך את המים יראה את התעריף מול העיניים.

חמד עמאר: יראה וגם ישלם.

עדי חכמון: יראה וגם ישלם.

עדי חכמון: לעניין ההערה לחברת מקורות.

רוברט אילטוב: למה בכרטיס הרכבת זה לא מגולם?

ישראל אייכלר: זאת שאלתי.

ישראל אייכלר: זו לא שאלה של לחנך את הציבור לחסוך במים.

רוברט אילטוב: הוא צודק.

רוברט אילטוב: יש עלות מים ועלות תשתית.

חמד עמאר: הבנתי מהישיבות שישבתי בהן שאם נחסוך יותר במים נשלם יותר כסף.

חמד עמאר: זה מה שהתברר בישיבות שקיימנו.

עדי חכמון: לעניין הרכבת.

עדי חכמון: המדינה רוצה לעודד שימוש בתחבורה ציבורית.

רוברט אילטוב: המדינה גם רוצה לעודד שיהיו מים בכל מקום.

עדי חכמון: שיהיו מים בכל מקום, שתהיה צריכה הגיונית ושאתה תשקול את הצריכה שלך בהתאם למחיר.

עדי חכמון: בעניין הרכבת המדינה רוצה לעודד שימוש, לכן היא מסבסדת את הרכבת.

עדי חכמון: לעניין חברת מקורות.

עדי חכמון: מקורות הרוויחה כ-250 מיליון שקל.

גלעד ריקלין: מקורות הרוויחה 30 מיליון שקל ב-2011.

עדי חכמון: נקי.

עדי חכמון: אני מדברת על רווח לפני מיסוי.

גלעד ריקלין: בסדר, שילמנו מס.

גלעד ריקלין: מה שנשאר זה 30 מיליון.

עדי חכמון: זה רווח שהוא מעל הרווח הנורמטיבי.

חמד עמאר: כמה הרוויחו התאגידים?

חמד עמאר: יש לך נתון?

גלעד פרננדס: כל התאגידים יחד ב-2010 הרוויחו 100 מיליון שקל לפני מס.

חמד עמאר: וב-2011?

גלעד פרננדס: עדיין אין לנו את כל הדוחות.

ישראל אייכלר: אפשר להניח שלא פחות מזה.

גלעד פרננדס: התאגידים מצמצמים כל הזמן.

ישראל אייכלר: מה תשובתך לגבי מקורות?

עדי חכמון: אחד מהנושאים שהולכים לעלות במועצה זה באמת לשנות את כללי הרגולציה למקורות, להכיר בעוד כ-38 מיליון שקלים כפי שהוצע כאן.

עדי חכמון: זה כמובן משהו שנתנגד לו.

עדי חכמון: אנחנו חושבים ההיפך.

עדי חכמון: אנחנו רוצים לייעל את חברת מקורות ולהכיר בפחות עלויות כדי שהתעריף יישא פחות עלויות.

רוברט אילטוב: לא הבנתי מה עם הכסף.

אלכסנדר קושניר: לגבי השאלה של העלויות המוניציפאליות או מרכיבי התאגידים.

אלכסנדר קושניר: למרות שוויזואלית זה באמת נראה מאוד כבד, בתהליך הקמת התאגידים נתגלה מצב אמיתי של תשתיות ברשויות מקומיות.

אלכסנדר קושניר: אני אומר את זה מידיעה, כיוון שהרבה מאוד שנים הייתי אחראי על פיתוח תשתיות מים במגזר העירוני.

אלכסנדר קושניר: הייתי משוכנע שהמצב הרבה יותר טוב.

אלכסנדר קושניר: זה היה המצב ברשויות שטיפלנו.

אלכסנדר קושניר: עם הקמת התאגידים נעשה מפקד נכסים, זאת אומרת איתור התשתיות הקיימות.

אלכסנדר קושניר: התברר שיש פיגור בפיתוח תשתיות, שיש מחסור בתשתיות - דוגמה כמעט אבסורדית היא של סביון שאין בה תשתיות ביוב, הם יושבים ומזהמים לנו את האקוויפר – ויש פער של מיליארדי שקלים שצריך להשקיע.

אלכסנדר קושניר: הפער הזה נפל עכשיו על הכתפיים.

אלכסנדר קושניר: .

רוברט אילטוב: נציגת האוצר אומרת שפה הצרכן צריך לשלם.

רוברט אילטוב: למה הצרכן צריך לשלם?

אלכסנדר קושניר: שאלו אותי מדוע עלויות התאגידים מהווים.

אלכסנדר קושניר: .

רוברט אילטוב: מה, אין אינטרס שיהיו תשתיות מים ראויות?

אלכסנדר קושניר: כמובן שאני אשמח לכל סיוע תקציבי שנקבל, אבל נכון להיום, ברגע שהקמנו תאגידים ואנחנו יודעים שזה תהליך לא טריוויאלי, התאגידים האלה חייבים לפתח תשתיות ראויות למען הצרכנים.

אלכסנדר קושניר: מדובר בהשקעות כבדות מאוד.

אלכסנדר קושניר: לא רק כ- down payment לביצוע התשתיות האלו.

אלכסנדר קושניר: גם בהיקפי ביצוע העבודות גדלו ברמה משמעותית מאוד.

אלכסנדר קושניר: הם מהווים מרכיב כל כך משמעותי בתעריף הכולל.

אלכסנדר קושניר: האם אני שמח מזה?

אלכסנדר קושניר: לא.

אלכסנדר קושניר: יש לנו נתונים על כך שגם חברת מקורות וגם התאגידים מחויבים בתהליך התייעלות, בשיפור ההתייעלות.

אלכסנדר קושניר: מה לעשות, מכיוון שבמדינה שלנו לא תמיד הפיתוח היה הומוגני כי במרכז המדינה תמיד ההשקעה הייתה יותר ובפריפריה פחות, בפריפריה צריך לעבוד כמעט מ-0.

אלכסנדר קושניר: יש ישובים רבים שיש בהם תשתיות ביוב וצריך להשקיע.

חמד עמאר: למה צריך להשקיע את זה על חשבון האזרח?

עדי חכמון: המדינה עוזרת בנושא הזה.

אלכסנדר קושניר: יש תקציב סיוע לפיתוח תשתיות ביוב.

אלכסנדר קושניר: הוא לא מספיק.

עדי חכמון: גם תקציב סיוע לתאגידים זכאים.

אלי בוסקילה: את צריכה לשבת לידו.

אלי בוסקילה: אתם מגינים אחד על השני.

אלכסנדר קושניר: מהבחינה הזאת אם המחוקק יחד עם הממשלה יחליטו על מעורבות עמוקה יותר של תקציב המדינה אנחנו רק נשמח לזה.

אלכסנדר קושניר: נכון להיום, בהתאם לסמכויות, לכללים ולכלים שיש לנו, אלה המספרים המייצגים.

אלכסנדר קושניר: המספרים על השולחן.

אלכסנדר קושניר: ברגע שהוקם תאגיד בעיריית תל אביב, שהיא בין העיריות העשירות והטובות, מיד גילינו פערים של מאות רבות של מיליוני שקלים שחסרים בהשקעה.

אלכסנדר קושניר: אתם בטח זוכרים את הפיצוצים באמצע תל-אביב של הצנרת הראשית.

אלכסנדר קושניר: את הכל צריך להחליף.

אלכסנדר קושניר: תל-אביב העשירה לא השקיעה מה שנדרש.

אלכסנדר קושניר: יכול להיות שקודם העלויות היו יותר נמוכות, אבל לזה יש מחיר.

ישראל אייכלר: זה הוגן שהאזרח שקונה מים בתל-אביב צריך לממן את המחדלים של העירייה בביוב?

אלכסנדר קושניר: עכשיו אתה שואל שאלה שהיא שאלה יותר פוליטית.

אלכסנדר קושניר: מבחינת משק המים צריך לבצע את העבודה, אני לא צריך להסביר, אתם מבינים את זה.

אלכסנדר קושניר: מבחינת המקור התקציבי.

אלכסנדר קושניר: .

ישראל אייכלר: תקרא לזה חברתי.

אלכסנדר קושניר: מבחינת החלטת הממשלה וגם החוק שמחייב אותי.

אלכסנדר קושניר: .

ישראל אייכלר: אין לי טענה אליך כמועצה.

אלכסנדר קושניר: אם משיקולים פוליטיים או מדברים אחרים מישהו יחליט שהמדינה צריכה להשקיע בצורה יותר מאסיבית אני רק אשמח מזה.

אלכסנדר קושניר: נכון להיום אני פועל בגבולות החוק.

אלכסנדר קושניר: אני חייב לומר עוד משפט אחד שהוא אולי פרובלמטי.

אלכסנדר קושניר: אני מבין את הכאב ואת מה שנאמר כאן.

אלכסנדר קושניר: אנחנו חיים בתוך עמנו.

רונית תירוש: מה אתה מתכוון לעשות?

רונית תירוש: אתה זה שקובע בסוף את התעריף.

רונית תירוש: האם לנוכח מה ששמעת אתה מתכוון לשקול שנית?

אלכסנדר קושניר: שנתיים החזקנו תעריף מתחת לפני המים.

אלכסנדר קושניר: אני אצטרך כנראה להעלות אותו.

אלכסנדר קושניר: אני אשתדל לעשות את זה במידה המזערית ביותר, כי אין לנו מקור מימון ומרכיבים נוספים.

אלכסנדר קושניר: במועצה יש נציגי ציבור שהם קשובים לא רק למה שקורה בעם, אלא גם למה שקורה בכנסת ובממשלה.

אלכסנדר קושניר: אין פה כוונה לשבור את השוק ולהרוויח.

אלכסנדר קושניר: אין פה פתאום כסף שזורם למרתפי האוצר.

אלכסנדר קושניר: הלוואי, הייתי נהנה מזה.

אלכסנדר קושניר: אין פה כסף שמושקע באופן לא יעיל.

אלכסנדר קושניר: הכל הולך בתהליכים שקופים.

אלכסנדר קושניר: מה לעשות שמשק המים השתנה.

אלכסנדר קושניר: מקור המים הוא מקור מלאכותי.

אלכסנדר קושניר: זה לא מה שהיה פעם, שהכנרת והקידוחים היו מספיקים להכל.

אלכסנדר קושניר: היום אנחנו משלמים מיליארד על מים מותפלים, בעוד שנה מיליארד 250 ובעוד שנתיים זה יגיע לכ-2 מיליארד.

אלכסנדר קושניר: מדובר באותם מתקני התפלה שמישהו צריך להחזיר את העלויות שלהם.

אלכסנדר קושניר: אין מנוס מלעשות את זה.

אלכסנדר קושניר: אנחנו לא ננפח את התעריף.

אלכסנדר קושניר: אתם כבר מבינים שאנחנו עושים את זה ברמה אחראית מאוד ומתונה.

אלכסנדר קושניר: אנחנו נצטרך לעדכן אותו על מנת לענות על הצרכים.

רונית תירוש: האם תעדכן אותו כמו שהתכוונת לעדכן לפני הדיון?

רונית תירוש: משהו השפיע עליך בדיון?

רונית תירוש: שלא נרגיש שבאנו סתם.

אלכסנדר קושניר: עצם הדיון עצמו תרם לנו להבין עוד יותר מה הרגישות של הנושא של התעריפים.

אלכסנדר קושניר: הייתי הכי ברור.

אלכסנדר קושניר: אני לא יכול להבטיח לכם שאני יכול לשחוק את משק המים.

אלכסנדר קושניר: אתם ועדת הכלכלה.

אלכסנדר קושניר: נגיד אני סוגר את הברז, השתגעתי ואני לא מעלה את התעריף, בעוד חצי שנה יתחילו התאגידים לפשוט את הרגל והצרכן ישלם על זה.

אלכסנדר קושניר: אם מקורות תתחיל להתנהל בצורה לא יעילה הצרכן ישלם על זה.

אלכסנדר קושניר: החובה שלי היא לדאוג לאיזונים האלה.

כרמל שאמה-הכהן: מה זה שינוים בכללי רגולציה שעלולים לתרום לתוספת של חצי אחוז לתעריף?

ישראל אייכלר: 38 מיליון שקל.

כרמל שאמה-הכהן: מה זה כללי רגולציה?

אלכסנדר קושניר: יש 3 או 4 נקודות.

אלכסנדר קושניר: זה בתוך סך כל המרכיבים.

אלכסנדר קושניר: יש פה נציג מקורות שיכול להציג.

אלכסנדר קושניר: הם פנו אלינו.

אלכסנדר קושניר: אנחנו גיבשנו את העמדה.

אלכסנדר קושניר: כללי הרגולציה שנקבעו בתחילת שנת 2011 נקבעו על בסיס הסדר עלויות שהיה פעם בין המדינה לחברת מקורות.

אלכסנדר קושניר: המערכת עברה מכללי רגולציה נורמטיביים.

אלכסנדר קושניר: הם היו אז זמניים כיוון שבסיס הנתונים היה טנטטיבי.

אלכסנדר קושניר: בשנת 2012 היינו צריכים להפעיל את הכלים הקבועים.

אלכסנדר קושניר: הכללים של שנת 2011 התבססו על דוח מבוקר של חברת מקורות משנת 2009.

אלכסנדר קושניר: מאז השתנו דברים, כי חברת מקורות הקימה עשרות מתקנים נוספים, הניחה עוד קווי מים נוספים.

אלכסנדר קושניר: עלויות התפעול גדלו.

אלכסנדר קושניר: המצב השתנה.

אלכסנדר קושניר: אנחנו חייבים להכיר בדברים האלה שהצטרפו בהשוואה לאותו בסיס נתונים של 2009.

כרמל שאמה-הכהן: זה לא כללים ששונו, אלה מספרים שהשתנו.

עדי חכמון: זה שינוי של הכללים.

אלכסנדר קושניר: אלה כללים של הכרה בעלויות.

אלכסנדר קושניר: אני יודע שעצם ההתנהלות של החברה השתנה.

אלכסנדר קושניר: חברה שהייתה מבצעת עבודות ב-600 מיליון זאת חברה אחת.

אלכסנדר קושניר: כאשר החברה מבצעת עבודות ב-1.2 מיליארד זאת חברה אחרת.

אלכסנדר קושניר: אני לוחץ על מקורות.

אלכסנדר קושניר: אני רוצה להריץ מערכת שתקלוט מים מותפלים.

אלכסנדר קושניר: רק היה חסר לנו להקים מתקני התפלה, לשבת עם 600 מיליון קוב מים מותפלים ולא לדעת לקלוט אותם.

אבנר עוקבי: לא הקימו אותם.

אבנר עוקבי: כל פעם אתם אומרים שאתם מקימים מתקני התפלה.

אבנר עוקבי: אין לכם מתקני התפלה.

אבנר עוקבי: זה לא שלכם.

אבנר עוקבי: אתם לא הקמתם אותם, החברות הקימו אותם.

אלכסנדר קושניר: אני מזמין אותך לפגישה.

אלכסנדר קושניר: אני אציג לך את כל מתקני ההתפלה שהוקמו, שפועלים, שנעשו כאן במדינה הזאת.

אבנר עוקבי: זה לא אתה הקמת אותם.

אבנר עוקבי: מי שהקים אותם אלו חברות מסחריות.

אלכסנדר קושניר: חברות מסחריות זכו במכרז שהוכן על ידי המדינה.

אלכסנדר קושניר: המדינה ניהלה את המכרז הזה והשיגה מספרים ועלויות של התפלה שבאף מקום בעולם לא הושגו.

אלכסנדר קושניר: מהבחינה הזאת צריך לתת רספקט לצוות המקצועי.

אלכסנדר קושניר: יש לי לא מעט מחלוקת גם עם הצד השני של המתרס.

אלכסנדר קושניר: נעשתה פה עבודה מקצועית ממדרגה ראשונה.

אלכסנדר קושניר: אם לגבי מתקן התפלה ראשון קיבלנו עלות של כ-3 שקלים לקוב מים מותפלים, היום זה 2 שקלים.

אלכסנדר קושניר: ירדנו ב-50%.

אלכסנדר קושניר: רבותיי, זה הישג.

נעמי מורבי: אז למה אתה אומר שהמחירים יעלו?

קריאה: ירד בשקל.

אלכסנדר קושניר: מכיוון שהמדינה בונה מכרזים ומרחיבה את הפעילות אלו התוצאות.

אלכסנדר קושניר: לפני חצי שנה הייתי באוסטרליה בסיור מקצועי.

אלכסנדר קושניר: ישבתי מול קולגה שלי שאחרי 7 שנות בצורת קיבל החלטה להקים מתקן התפלה ענק של 150 מיליון קוב שעלה 4 מיליארד דולר.

אלכסנדר קושניר: אנחנו עושים את הדברים האלה בחצי מחיר.

אלכסנדר קושניר: מה המזל הרע שלו?

אלכסנדר קושניר: אחרי שהם הקימו את מתקן ההתפלה ירד מבול והם לא היו צריכים אותו.

אלכסנדר קושניר: ראיתי את הכאב בעיניים של האדם שניסה לעשות את המקסימום.

אלכסנדר קושניר: לפעמים לא כל ההחלטות שלנו הן החלטות של 100% ודאות.

אלכסנדר קושניר: לפעמים אחרי 7,8 שנות בצורת אנחנו רצים, מקימים.

אלכסנדר קושניר: אנחנו מתייעלים בדרך.

אלכסנדר קושניר: מהבחינה הזאת אנחנו לא מתפארים שאנחנו עושים עבודה.

אלכסנדר קושניר: אנחנו רגולטור.

אלכסנדר קושניר: אנחנו צריכים להפעיל את הגופים על-מנת שהם ידעו להתנהל ברמה הכי יעילה.

אלכסנדר קושניר: זה תפקידי.

אלכסנדר קושניר: רגולטור זה כמו שופט בכדורגל.

אלכסנדר קושניר: עדיף שלא ישמעו אותו ולא יראו אותו, העיקר שהמשק יעבוד, העיקר שכשתפתח ברז יהיו לך מים ושהביוב לא יתפוצץ ברחובות.

אלכסנדר קושניר: יש לנו סטטיסטיקה מאוד מעודדת.

אלכסנדר קושניר: כמות הפיצוצים בצנרת ירדה באופן משמעותי.

אבנר עוקבי: ודאי, כי אתה לוקח את כל המים להתפלה.

כרמל שאמה-הכהן: מר קושניר, יש פה איזו שהיא טענה שעלתה בדיון הקודם של ארגון נכי צה"ל.

ליליאנה סירקיס: אני עובדת סוציאלית בעיריית ירושלים.

ליליאנה סירקיס: אני מטפלת באוכלוסייה שמתקשה לשלם מים.

ליליאנה סירקיס: לאורך השנים האחרונות יש עלייה ניכרת במספר המשפחות שלא מצליחות לשלם את התעריפים הנוכחיים של המים.

ליליאנה סירקיס: אני לא יודעת בדיוק את המספר, אבל אלפי משפחות בשנה מנותקות ממים.

אבנר עוקבי: קודם זה היה?

ליליאנה סירקיס: לא ברמה כזאת.

ליליאנה סירקיס: בצורה מאוד מאוד מזערית לעומת מה שקורה היום.

אברהם יוסף סלומה: מה הפער בין לפני העלייה לאחרי העלייה?

אברהם יוסף סלומה: כמה אחוזים?

ליליאנה סירקיס: אני לא טובה במספרים, אני עובדת סוציאלית, אבל בטוח שחברת הגיחון הירושלמית יכולה להגיד לך באחוזים כמה ניתוקים יש היום לעומת לפני 10 שנים.

ליליאנה סירקיס: אני יכולה להגיד לך שזה בעשרות ובמאות אחוזים.

ליליאנה סירקיס: האוכלוסייה שאליה אנחנו מתייחסים - חלקה עובדת וחלקה מתקיימת מקצבאות - מתקשה לשלם את המים במחירים האלה.

ליליאנה סירקיס: אותה אוכלוסייה לא תוכל לעמוד בעלייה נוספת.

כרמל שאמה-הכהן: קובי יצחק, אמרתי שהעלית בדיון הקודם טענה לאפליה של נכי צה"ל במחירי המים.

כרמל שאמה-הכהן: יש איזה כללים להנחות לנכים שנקבעו בשנה האחרונה, נכון?

קובי יצחק: לעג לרש.

כרמל שאמה-הכהן: תציג בבקשה את הטענה, אני רוצה שראש רשות המים יתייחס לכך.

קובי יצחק: תודה רבה, אדוני היושב-ראש.

קובי יצחק: הדיון הוא דיון טוב ומקצועי.

קובי יצחק: אני רואה שכל חברי הכנסת תומכים.

קובי יצחק: עליית המחירים של המים גבוהה מאוד.

קובי יצחק: יש פה נציגי נכים שקשה להם לשלם.

קובי יצחק: אני מבקש להכניס ולהכליל את נכי צה"ל בהנחות.

קובי יצחק: אני לא יודע כמה הנחות, אבל אני מקווה שיהיו הנחות גדולות מ-50%.

קובי יצחק: אני לא יודע מי קבע את הקריטריונים כי לא היינו בדיונים הקודמים, אבל אני מבקש לקבוע קריטריונים מ-50% לפחות.

קובי יצחק: את כל הנכים הקשים – משותקים, כוויות, פגועי עור, אני מבקש להכליל בהצעת החוק הזאת.

קובי יצחק: כמובן גם בהליכי האכיפה.

קובי יצחק: דיברתי על זה קודם.

קובי יצחק: יש הרבה נכים שלא יכולים לשלם, לא שילמו ואתם שולחים להם הביתה הוצאה לפעול.

קובי יצחק: אני מבקש לעצור את זה.

כרמל שאמה-הכהן: אני עוד לא הבנתי למה אתם לא כלולים.

כרמל שאמה-הכהן: אם קבעו הנחה לנכים, למה נכי צה"ל.

כרמל שאמה-הכהן: .?

ענת אייל: הם כלולים בהנחה של ה-3.5 קוב.

משה אבנון: זה 16 שקל לחודש.

אלכסנדר קושניר: זו לא הצעת חוק, אלא סיכום משולש שהתקבל דווקא בתקצוב של אגף התקציבים.

אלכסנדר קושניר: הוא תקצב 42 מיליון שקל להנחות לנכים שהוגדרו.

אברהם יוסף סלומה: בפועל זה לא קורה.

אברהם יוסף סלומה: הכסף ישנו וזה לא קורה.

קריאה: זה קורה.

משה אבנון: הסבסוד הוא 16 שקל לחודש לנכה .

אלכסנדר קושניר: אני מצטער אם זה לא הגיע.

אלכסנדר קושניר: ביקשתי ממך לתת לי נתונים.

כרמל שאמה-הכהן: בבסיס אתה אומר שהוקצו 42.

אלכסנדר קושניר: נכון, יש תקציב מאוד מוגדר.

אלכסנדר קושניר: הקריטריונים למי שזכאי מסוכמים בין ועדת הכספים בראשותו של חבר הכנסת גפני, משרד האוצר וביטוח לאומי.

אלכסנדר קושניר: אנחנו ברשות המים לא גורם שיודע להגדיר מה רמת הנכות, מה רמת הזכאות.

אלכסנדר קושניר: זה לא המגרש המקצועי שלנו.

אלכסנדר קושניר: מדובר ב-232 אלף נכים.

אלכסנדר קושניר: לזה יש כיסוי תקציבי.

אלכסנדר קושניר: רשות המים עובדת בכל המרץ בשביל לממש את זה.

אלכסנדר קושניר: בנוגע להכללת אוכלוסייה נוספת, לדעתי היא כבר בתוך אותם 232 אלף.

אלכסנדר קושניר: אני לא שולט על מי כלול בפנים.

ענת אייל: אני אישית דאגתי שנכי צה"ל יהיו בפנים.

קריאה: יש קריטריונים שלא קשורים לאיזה סוג נכה אתה.

כרמל שאמה-הכהן: מה הקריטריונים?

אלכסנדר קושניר: הקריטריונים לא בשליטתי.

אלכסנדר קושניר: אין לי בזה מושג.

אלכסנדר קושניר: ביטוח לאומי יחד עם אותו צוות מקצועי הגדיר קריטריונים.

אלכסנדר קושניר: אני לא רוצה להיכנס לדבר כדי לא להטעות.

אלכסנדר קושניר: אלה גופים מקצועיים.

עלוה קולן: אנחנו ישבנו בדיונים.

עלוה קולן: זה נמצא בהודעת הדובר באתר של ועדת הכספים.

עלוה קולן: זה לא כולל את הכל, אבל בגדול זה 70% נכות, 100% אובדן כושר עבודה, ילד נכה, ניצולי שואה ואנשים שמקבלים קצבת זקנה משלימה, כלומר שהם היו נכים וזה הפך להיות קצבת זקנה כשהם הגיעו לגיל זקנה.

עלוה קולן: זה כולל כ-232 אלף איש.

לאה ורון: סכום ההנחה הניתנת זה אכן 16 שקלים?

משה אבנון: 16 שקלים לחודש על מאות שקלים של חיוב.

עלוה קולן: זה לא בסכומי כסף, זה בקוב המים שאתה מקבל בחיוב הנמוך.

כרמל שאמה-הכהן: הגדלה של המכסה הראשונית.

אלכסנדר קושניר: הגדלה של המכסה המינימאלית.

קובי יצחק: אם זה 230 אלף של הביטוח הלאומי, זאת אומרת שאת נכי צה"ל לא כללו כי לא פנו לאגף השיקום לקבל את הקריטריונים ואת הנכות הקשה.

חנה פרנקל: חשוב לנו גם להגיד ברמת התפעול שכמשק מים אנחנו מבינים את זה לפי ההחלטה של ועדת הכספים והאוצר על צריכות המים מ-1 ביוני 2012.

חנה פרנקל: מתי שהנכה יגמור לצלוח את כל הבירוקרטיה עם התאגיד הזכות היא רטרואקטיבית, היא נשמרת לו.

חנה פרנקל: לא מדובר בפרק זמן מסוים שהוא בא ומקבל.

כרמל שאמה-הכהן: זאת אומרת שמהרגע שזה נכנס לתוקף הוא יקבל את זה אחורה?

חנה פרנקל: כן.

אלכסנדר קושניר: ספקי מים זה לא רק תאגידים ולא רק מקורות, אלה ישובים קטנים שלוקח לוועד שלהם להתארגן ולאתר את הנכה.

אלכסנדר קושניר: מ-1 ליוני הוא יקבל את זה רטרואקטיבית.

אלכסנדר קושניר: אנחנו מניחים שעד נובמבר התהליך הזה יסתיים מבחינת איתור נכים.

כרמל שאמה-הכהן: מר קובי יצחק, התשובות האלו מספקות?

קובי יצחק: אני לא מקבל את התשובות.

כרמל שאמה-הכהן: תסביר לי איפה נותרה הבעיה שלכם.

קובי יצחק: אני לא יודע אם אנחנו כלולים.

קובי יצחק: הם לא פנו אלינו, הם לא פנו לאגף השיקום ולא קיבלו נתונים.

קובי יצחק: אנחנו לא יודעים שום דבר.

כרמל שאמה-הכהן: יש פה מישהו שיודע את התשובה?

ירון סולומון: אנחנו הצענו בזמנו שביטוח לאומי יוסיף את ה-16 שקלים המסכנים האלה.

ירון סולומון: תראה מה קורה עכשיו.

ירון סולומון: נתנו 42 מיליון שקל שהמדינה תעביר לביטוח לאומי על-מנת שייתן את ההנחה לנכים.

ירון סולומון: למה צריך לעשות את כל הבירוקרטיה המטופשת הזאת?

ירון סולומון: אם יש ועדה שיכולה לקבל איזו שהיא החלטה בעניין הזה זאת רק ועדת הכלכלה.

ירון סולומון: תראו מה עשיתם.

אורי מקלב: דובר על כך שביטוח לאומי יעביר ישירות.

כרמל שאמה-הכהן: כלולים בזה גם נכי צה"ל?

ענת אייל: כן, יש לי כאן את ההודעה של רשות המים.

ענת אייל: זה כולל את נכי צה"ל.

אורי מקלב: את זה אני לא יודע להגיד לך.

אורי מקלב: את זה צריך לראות בפרוטוקול.

אורי מקלב: צריך להעביר את זה באופן ישיר.

אורי מקלב: זה תהליך שהממשלה יכולה לעשות אותו.

אורי מקלב: יש היום בעיה בעניין של העברת הרשומות.

אורי מקלב: יש תהליך שהוא לא תהליך כל כך ארוך ומסובך.

עדי חכמון: הם ציינו שמ-1 ביוני זה מיושם.

כרמל שאמה-הכהן: הם יקבלו רטרואקטיבית.

כרמל שאמה-הכהן: מר קושניר, אולי מישהו ישב עם ארגון נכי צה"ל.

אלכסנדר קושניר: אין לי נגיעה להגדרת מי זכאי.

אלכסנדר קושניר: זה פורום אחר.

אלכסנדר קושניר: זה ביטוח לאומי יחד עם ועדת הכספים.

אלכסנדר קושניר: אנחנו יכולים להעביר נתונים.

אלכסנדר קושניר: ההחלטה לא שלי.

אלכסנדר קושניר: זה בריא.

אלכסנדר קושניר: אם אני מחליט היום לקבוע מי זכאי ומי לא גמרתי את הקריירה שלי.

אלכסנדר קושניר: דווקא פה הייתה פעולה ראויה מאוד.

אלכסנדר קושניר: תמיד יש מישהו שאולי לא נכלל.

אלכסנדר קושניר: אני מעריך מאוד את הפעולה שיזמה ועדת הכספים ואת הנכונות של האוצר וביטוח לאומי.

אלכסנדר קושניר: אנחנו נממש את ההחלטה as is.

אלכסנדר קושניר: אנחנו עובדים על זה במרץ.

אלכסנדר קושניר: אם מישהו צריך לטפל בהגדרה של קבוצת זכאים נוספת זה לא אנחנו.

אברהם יוסף סלומה: ההתייקרויות בלעו את ההנחות.

אברהם יוסף סלומה: אין הנחות.

אברהם יוסף סלומה: האוצר מקבל 17% מע"מ על חשבוננו, על חשבון הקצבה שלא התייקרה ב-50% כמו המים.

אברהם יוסף סלומה: הנטל כבד עלינו.

אברהם יוסף סלומה: אני מכיר משפחות שאינן משלמות מים והתאגידים פונים לבית המשפט כדי לעקל להן דברים מהבית.

אברהם יוסף סלומה: אתם לא יודעים כמה המחירים האלה גורמים לעוול ולהרס משפחות.

אברהם יוסף סלומה: כמה אפשר לסחוט את הנכים?

אברהם יוסף סלומה: אולי גם על האוויר שאנחנו נושמים תיקחו מס.

חנה פרנקל: חשוב לנו מה שאדוני אומר.

חנה פרנקל: אנחנו הוצאנו חוזר לתאגידים שלא ינקטו באמצעי גבייה.

אברהם יוסף סלומה: עובדה שזה נעשה.

חנה פרנקל: אנחנו צריכים לדעת.

חנה פרנקל: אנחנו נפרע מאותו תאגיד שעושה את זה.

אלכסנדר קושניר: זאת הייתה הוראת שעה שלי.

אלכסנדר קושניר: עשיתי הערכה ראשונית קודמת.

חנה פרנקל: אנחנו מבקשים שתפנו אלינו ותראו לנו במה מדובר.

משה אבנון: אדוני היושב-ראש, זה הרבה מהומה על לא מהומה.

ענת אייל: אני חושבת שבכל הדיונים על ההתייקרויות לא חושבים מאיפה האזרח ייקח את זה.

ענת אייל: אנחנו מדברים אחרי המחאה, אחרי כל מה שקרה.

ענת אייל: מעמד הביניים קורס.

ענת אייל: לאוכלוסיות המוחלשות - תקראו לזה איך שאתם רוצים - אין ממה לשלם.

ענת אייל: יש בעיה.

ענת אייל: הכנסת צריכה לשבת ולחשוב איך מתמודדים עם הנושא של האזרח.

ענת אייל: האזרח מתמוטט.

ענת אייל: באתי לפה מהסופר.

ענת אייל: המחירים קפצו תוך שבוע באחוזים רבים.

ענת אייל: דנים על כל דבר בנפרד.

ענת אייל: כמו שחבר הכנסת חסון אמר, בסופו של דבר הנושא יתפוצץ, האזרחים לא יוכלו יותר.

אלי בוסקילה: אני פונה לחברות המים ושואל.

אלי בוסקילה: דיברו פה על טבלאות, על כן התפלה, על לא התפלה.

אלי בוסקילה: אנחנו מדברים פה על הקטע של האדם החלש, הנכה.

אלי בוסקילה: יש נכים שמגיעים למצב שהם לא יכולים לשלם את החשבון.

אלי בוסקילה: כשהם מגיעים לתאגיד התאגיד מתייחס אליהם באכזריות.

אלי בוסקילה: הוא מעקל קצבאות, הוצאות לפועל.

אלי בוסקילה: פונים אלי הורים לילדים נכים.

אלי בוסקילה: האימא אומרת לי שכשהיא רוצה לקלח את הילד שלה היא חושבת פעמיים.

אלי בוסקילה: הילד עושה 4 פעמים צרכים.

אלי בוסקילה: היא חושבת פעמיים עד כמה היא יכולה לבזבז מים, כי היא לא עומדת בלשלם את החשבון.

אלי בוסקילה: רבותיי חברי הכנסת, פקידי האוצר, רשויות המים, תאגידים.

אלי בוסקילה: קצבת הנכות היום היא 2400 שקל.

אלי בוסקילה: זה הבסיס.

אלי בוסקילה: תוסיפו לזה שר"ם.

נעמי מורבי: לא כולם מקבלים.

אלי בוסקילה: זה הבסיס.

אלי בוסקילה: 2400 זאת הקצבה.

אלי בוסקילה: מאיפה, ריבונו של עולם?

אלי בוסקילה: המזון עלה, כמו שאומרים פה אנשים, ב-10%,15%,30%.

אלי בוסקילה: המים עולים, החשמל עולה.

אלי בוסקילה: הנכה צריך לבוא ולעשות חשבון האם לאכול, האם לקנות תרופות, האם לשלם את החשמל.

אלי בוסקילה: כמובן שהוא ישלם קודם כל את החשבון.

אלי בוסקילה: הוא לא רוצה שינתקו לו את המים.

אלי בוסקילה: מה יוצא?

אלי בוסקילה: הוא יישאר רעב.

אלי בוסקילה: הוא יחפש נדבות מארגוני מזון.

אלי בוסקילה: האדם הנכבד שפה, שאני מכבד אותו, הוא אדם מקצועי, אדם נאור.

אלי בוסקילה: הוא מציג טבלאות.

אלי בוסקילה: זה לא עוזר לנו.

אלי בוסקילה: זה לא עוזר לאדם החלש, לקטן.

אלי בוסקילה: היום אנחנו אחרי המחאה החברתית.

אלי בוסקילה: היום זה כבר לא הנכים.

אלי בוסקילה: יש לי אח שהוא ואשתו עובדים והם לא גומרים את החודש.

אלי בוסקילה: הם לא נכים, הם לא מסכנים.

אלי בוסקילה: שניהם עובדים.

אלי בוסקילה: אחי יוצא ב-5:00 בבוקר וחוזר ב-18:00, אשתו יוצאת ב-8:00 בבוקר וחוזרת ב-17:00,18:00 בערב.

אלי בוסקילה: שניהם אנשים עובדים.

אלי בוסקילה: יש להם 4 ילדים.

אלי בוסקילה: הם גרים בנתיבות.

אלי בוסקילה: הם יותר מפעם אחת ניגשו לראש העיר ואמרו לו שהם לא עומדים בתשלומי המים, שהם לא עומדים בתשלומי החשמל, שהם במצוקה.

אלי בוסקילה: למה?

אלי בוסקילה: לאן האזרח צריך להגיע?

אלי בוסקילה: אתם הקמתם תאגידים.

אלי בוסקילה: פעם זה לא היה.

אלי בוסקילה: פעם הייתה פה מדינת רווחה.

אלי בוסקילה: האזרח היה יכול לכלכל את עצמו בכבוד.

אלי בוסקילה: היום, לצערנו, אנחנו אסירים של פקידי האוצר.

אלי בוסקילה: אנחנו נתונים לחסדיהם של פקידי האוצר.

אלי בוסקילה: אני נכה כבר כמה שנים.

אלי בוסקילה: אני יושב בבית ועושה מחקרים.

אלי בוסקילה: הגעתי למסקנה שפקידי האוצר הם אלה שחונקים אותנו.

אלי בוסקילה: אנחנו תלויים בשאלה אם שר האוצר יאשר או לא יאשר.

אלי בוסקילה: רבותיי, רחמים.

אלי בוסקילה: אני מקבל אלפי פניות.

אלי בוסקילה: מה אני עושה?

אלי בוסקילה: מה אני אומר להם?

עלוה קולן: יושבים פה ומדברים על המים כאילו שהם מוצר.

עלוה קולן: מדברים על כך שיש משק סגור, שיש רווחים ויש עלויות.

עלוה קולן: מים הם לא מוצר ככל מוצר, מים הם מוצר יסוד.

עלוה קולן: כמוצר יסוד זאת האחריות של המדינה להבטיח שתהיה כמות מסוימת של מים במחיר ששווה לכל נפש.

עלוה קולן: לכל אדם יש זכות לקבל במדינה הזאת מים נקיים.

עלוה קולן: מים זה לא מוצר שניתן בלעדיו לקיים משק בית.

עלוה קולן: העדר שלו מהווה סכנה לבריאות.

עלוה קולן: אי אפשר להתייחס אליו כאילו הוא מוצר צריכה כמו אם כן רכבת, לא רכבת, כן תשתיות, לא תשתיות.

עלוה קולן: מדובר פה במים.

עלוה קולן: מאז המעבר לתאגידים מחירי המים לצרכן הפרטי עלו בין 40% ל-50%.

עלוה קולן: אלה הם הנתונים.

עלוה קולן: אני לא יודעת אם זה מהשנתיים האחרונות, או שזה לפני שנתיים ו-3 חודשים.

עלוה קולן: הנתון הוא שיש בין 40% ל-50% עלייה לצרכן הפרטי במים.

עלוה קולן: הרבה מאוד אנשים לא מסוגלים לעמוד בתעריפים האלה.

עלוה קולן: כל המעבר לתאגוד נעשה בלי לבנות רשת ביטחון לאותם אנשים שלא מסוגלים לעמוד במחירי המים, אותן אוכלוסיות מוחלשות שלא מסוגלות.

עלוה קולן: יש רשת ביטחון.

עלוה קולן: זאת חובה של המדינה לספק לאנשים שאינם מסוגלים לעמוד במחירי המים.

עלוה קולן: המצב היום הוא אבסורדי.

עלוה קולן: לתאגידים אין אפילו סמכויות לתת הנחות במים.

עלוה קולן: המדינה, מצד אחד, לא מספקת רשת ביטחון, מצד שני לתאגידים עצמם אסור לספק הנחות, מצד שלישי אין ממש כללים וסייגים משמעותיים על הניתוקים במים.

עלוה קולן: הצרכן ללא רשת ביטחון.

עלוה קולן: מדובר פה במוצר יסוד.

עלוה קולן: זאת האחריות של המדינה, לא של התאגידים, לדאוג לזה שלכל אדם יהיו מים נקיים במחיר ששווה לכל נפש.

נעמי מורבי: אני נמצאת כאן גם בשם פורום ארגוני הנכים.

נעמי מורבי: אנחנו הבנו שאם לא נאחד כוחות ונמשיך לדבר בתפזורת, רחוק לא נגיע.

נעמי מורבי: כולם אמרו כאן דברים נבונים וחכמים.

נעמי מורבי: אני לא אשרוף את הזמן המועט שנותר לחזרה על דברי אחרים.

נעמי מורבי: מדינת ישראל בחרה להיות מדינה דמוקרטית.

נעמי מורבי: מדינה דמוקרטית נשלטת על ידי בחירות דמוקרטיות.

נעמי מורבי: המיעוט שולט על הרוב בהסכמה.

נעמי מורבי: ההסכמה שלנו כרוב לא היתה שהמיעוט, קרי הממשלה והכנסת, יתחילו לוותר על הזכויות שלהם ולהעביר אותן לידי גופים פרטיים.

נעמי מורבי: אנחנו לא הבענו את הסכמתנו המפורשת שהממשלה והכנסת יפריטו את חיינו לדעת.

נעמי מורבי: באיזה שהוא מקום הנושא של התאגידים הוא מיני הפרטה.

נעמי מורבי: הממשלה פשוט מתנערת מאחריותה האזרחית כלפי אזרחיה, אם זה בדאגה לבסיס שזה מים, אם זה במזון.

נעמי מורבי: היום כל נושא המזון עבר לידי עמותות.

נעמי מורבי: אם לעמותות יש כסף, אז לאזרח הנצרך יהיה מזון.

נעמי מורבי: אם לעמותות אין כסף, אז האזרח הנצרך ירעב.

נעמי מורבי: גם בנושא החינוך אנחנו מופרטים לדעת יותר ויותר.

נעמי מורבי: בנושא הדיור כבר מזמן פשטנו רגל.

נעמי מורבי: לא נותר כמעט דבר שבו יש משילות.

נעמי מורבי: המשילות היחידה שישנה היום במדינה היא פקידי משרד האוצר.

נעמי מורבי: על פיהם יקום וייפול דבר.

נעמי מורבי: עוד לא ישבתי בישיבה בכנסת ב-10 השנים האחרונות - בעיקר ב-4 השנים האחרונות - שבה בסיכומו של דבר לנציגי משרד האוצר הייתה המילה האחרונה.

נעמי מורבי: ראיתי חוקים נפלאים שאמורים לבוא לטובת האזרח, שמושקעים על ידי חברי הכנסת, על ידי יועצים משפטים, עוברים את כל ההליכים האפשריים וממש בדקה ה-90 מופלים בידי פקיד אוצר.

נעמי מורבי: לא יעלה על הדעת, צריך לשים לזה קץ.

נעמי מורבי: אולי בכך שהשליטה על רשות המים תחזור לידי הכנסת והממשלה אנחנו נחזיר לעצמנו את השליטה בחיינו, כי היום בפועל – ואני מצטערת לומר את זה – לכם, חברי הכנסת, אין שום שליטה.

נעמי מורבי: אתם לא יותר מאשר אנשים שבאים ומשקיעים רגשות, זמן וכספי ציבור.

נעמי מורבי: בפועל אין לכם שום שליטה.

נעמי מורבי: אנחנו נדבר, אנחנו נאמר וחברת הכנסת רונית תירוש תגרום לנו להזיל דמעה, אבל בסיכומו של דבר מחיר המים יעלה.

נעמי מורבי: הוא יעלה עוד.

נעמי מורבי: אם שילמתי – אני מדברת בלשון יחיד, אבל זה כולנו – לפני שנתיים כ-200 שקל מים בממוצע, היום אנחנו משלמים 800.

נעמי מורבי: זאת לא עלייה של 30%.

נעמי מורבי: מכניסים לנו סעיף שקוראים לו "צריכה משותפת" בבניין שאין לו גינה.

נעמי מורבי: 14 קוב לכל דייר.

נעמי מורבי: מה, אנחנו ממלאים בריכה עירונית בבניין?

נעמי מורבי: אין לנו בכלל גינה .

נעמי מורבי: לאן הכספים האלה הולכים?

נעמי מורבי: אז בסדר, הראו לנו כאן טבלה נורא יפה שעליית מחירי המים לא מגיעה לעליית המדד.

נעמי מורבי: עליית המדד בשנתיים, שלוש האחרונות לא עברה את ה-3%.

נעמי מורבי: היו מדדים שליליים.

נעמי מורבי: איך העלו את מחירי המים ב-30%, כדבריך, כשבתכל'ס כולנו משלמים מאות אחוזים יותר?

נעמי מורבי: יש פה איזה שהוא פער שסטטיסטית ניתן לסגור אותו, כי בסטטיסטיקה כולנו יודעים שהתוצאה היא לפי השאלה.

נעמי מורבי: בתכל'ס, בשורה התחתונה לא יכול להיות שפעם ראשונה מזה שנים באים לכאן אנשים ואומרים שהם לא שולטים, שאין להם שליטה.

נעמי מורבי: אם אין שליטה, בשביל מה צריך כנסת?

נעמי מורבי: בשביל מה צריך ממשלה?

נעמי מורבי: בשביל מה צריך משרד רווחה?

נעמי מורבי: בתכל'ס היום אין רווחה.

נעמי מורבי: מדינת ישראל פשטה את הרגל.

נעמי מורבי: חבל שכך.

נעמי מורבי: אני מתחננת ומבקשת.

נעמי מורבי: יושבים פה חברי כנסת אופרטיביים, אקטיביסטים.

נעמי מורבי: חבר הכנסת כרמל שאמה, אתה אקטיביסט.

נעמי מורבי: בבקשה, קחו חזרה את מוסרות השלטון לידיים.

שאול צמח: נאמרו פה דברים שהם חשובים, הם אפילו בחלקם נוגעים ללב.

שאול צמח: אני רוצה להדגיש 2,3 נקודות.

שאול צמח: אני מצטרף למחמאות שקיבל אלכס קושניר.

שאול צמח: אני חושב שהוא אכן מנהל רשות מאוד מאוד מקצועי, מאוד מאוד אחראי בפני הציבור.

שאול צמח: צריך לדעת שבמבנה הנוכחי של משק המים יכולת התמרון שלו היא מאוד מאוד מצומצמת.

שאול צמח: אין לו שיקול דעת להחליט ולעשות דברים שהוא חושב שהם נכונים לעשות, כי הוא פועל לפי כללים ולפי מתכונת מסוימת.

שאול צמח: הוא, מצד אחד, לא יכול לאחוז את התעריפים כלפי מטה ולשחוק את משק המים, את הפיתוח, את היכולת להמשיך ולשמור על רמת השירות.

שאול צמח: הוא חייב לתחזק את רמת השירות של אספקת המים.

שאול צמח: מצד שני הוא גם לא רוצה להעלות את התעריפים.

שאול צמח: אף רגולטור לא רוצה להעלות את התעריפים, ודאי לא רשות המים.

שאול צמח: במבנה הזה אין לו הרבה מרחב תמרון, הוא בעצם מקבל את המספרים.

שאול צמח: יש לו יכולת של עיתוי מסוים, יש לו יכולת במקרים מסוימים לפרש קצת אחרת נתונים, אבל המסגרת הכללית כובלת את שיקול דעתו באופן מאוד מסוים.

שאול צמח: צריך להבין את זה.

שאול צמח: נאמרו פה כל מיני דברים על עובדי מדינה, על פקידי משרד האוצר בעיקר.

שאול צמח: יש ממשלה.

שאול צמח: נבחרי הציבור הם אלה שנושאים באחריות כלפי הכנסת וכלפי הציבור על הפעולות שנעשות.

שאול צמח: כאשר משתמשים במילה "פקידים" ומנסים להגיע אל נבחרי הציבור, צריך להגיע אל מי שאחראי על המדיניות, אל מי שקובע את המדיניות.

שאול צמח: מי שמעביר את המדיניות הזאת הן באמצעות הממשלה כקבינט והן באמצעות הכנסת אלה נבחרי הציבור.

שאול צמח: אני לא מתחמק מאחריות.

שאול צמח: יש את המנכ"לים של המשרדים, יש את הממונה על התקציבים.

שאול צמח: הפקידים עצמם לא יכולים להיות אשמים במדיניות של הממשלה.

שאול צמח: זה דבר שצריך להבין אותו.

שאול צמח: הממשלה קיבלה החלטה, היא דנה, היא קיבלה את ההסברים.

שאול צמח: הכנסת אישרה את ההחלטה הזאת בחוק.

שאול צמח: אי אפשר לחזור לפקידים ולהאשים אותם.

שאול צמח: אני חושב שבעניין הזה צריך להיות ברור.

שאול צמח: הכיוון של להאשים את הפקידים נוגע ללב, הוא מובן, אבל צריך להבין שהם לא נושאים באחריות.

שאול צמח: נבחרי הציבור הם אלה שנושאים באחריות.

נעמי מורבי: לצערי הרב הם לא נושאים באחריות.

משה אבנון: יש להם את הסמכויות.

שאול צמח: עצם הדיון שהתקיים פה היום הוא מאוד חשוב, כי הוא חידד נקודה אחת שהיא בידי הכנסת, בידי ועדת הכלכלה ובידי הממשלה.

שאול צמח: ההבדל בין העלויות השונות של משק המים וההשפעה שלהן על התעריף נובע מהמעורבות של הממשלה בתוך ההשקעות במשק המים.

שאול צמח: יש אפשרות אחת שאומרת שזה משק סגור.

שאול צמח: אם יש סבסוד צולב צרכן אחד נושא בעלות של צרכן אחר שמשלם פחות מאיזו שהיא סיבה.

שאול צמח: צרכני המים הם שונים ממשלמי המסים.

שאול צמח: אם מחליטים שתקציב המדינה משלם את זה זה בסיס אחר שנושא בנטל הזה.

שאול צמח: יש פה שאלה של חלוקת הכנסות, כל מיני שאלות מקרו-כלכליות שבהחלט ראוי לדון בהן.

שאול צמח: ראוי לשאול אם במסגרת סדרי העדיפויות של תקציב המדינה - מתי שהוא יובא לאישור הכנסת - ראוי לעשות סדר עדיפויות אחר.

כרמל שאמה-הכהן: בהגדרה ובתפישה תקציב המדינה הוא יותר חברתי מאשר משלמי המים.

כרמל שאמה-הכהן: הנטילה היא משם.

כרמל שאמה-הכהן: זה פחות נטל על השכבות החלשות.

שאול צמח: השאלה היא איך מחלקים את צרכני המים.

עדי חכמון: השכבות החזקות צורכות יותר מים.

כרמל שאמה-הכהן: איפה בנטל הסופי השכבות החלשות משלמות יותר?

כרמל שאמה-הכהן: האם בתשלום המים?

כרמל שאמה-הכהן: האם בתקציב המדינה?

עדי חכמון: זאת שאלה קשה.

עדי חכמון: אין כאן תשובה.

כרמל שאמה-הכהן: זו לא מתמטיקה?

עדי חכמון: צריך לבדוק את זה.

אלכסנדר קושניר: שווה ניתוח.

שאול צמח: השאלה גם איך מטילים את זה אחר כך במסגרת התקציב ועל מה.

שאול צמח: זה בהחלט עניין שאפשר לעסוק בו.

שאול צמח: נאמר פה שיש השקעות בתחבורה שמסתכלים עליהן אחרת, שיש השקעות במשק המים.

שאול צמח: יש גם השקעות במשק החשמל שהן אחרות.

שאול צמח: זה בהחלט דבר שראוי לדון בו, אבל משדנו בו והחליטו בו הגדירו לרשות המים מסגרת מאוד מסוימת שהיא פועלת בתוכה.

שאול צמח: קבלת ההחלטות שלה היא מצומצמת בשיקול הדעת הזה.

אלכסנדר קושניר: אני רוצה להודות על עצם הדיון.

אלכסנדר קושניר: לא בכל הרבדים של הדיון הזה הרגשתי בנוח.

אלכסנדר קושניר: מה לעשות, יש דברים שאני חייב להכריע.

אלכסנדר קושניר: עם כל הביקורת שברובה היא מוצדקת - בעיקר מזווית אנושית - אני עדיין חייב לומר כאחראי על הצד המקצועי, שבזה אני שולט, ולומר גם בצד הציבורי שנושק לנושא של התעריפים, שהמבנה הנוכחי הרבה יותר בריא.

אלכסנדר קושניר: הוא הרבה יותר בריא מאשר תלות ישירה בתקציב המדינה - המבין יבין - כי אז היו מרכיבים הרבה יותר פוליטיים.

אלכסנדר קושניר: רשות המים צמצמה את ההשפעות הפוליטיות.

אלכסנדר קושניר: בפיתוח פריפריאלי אנחנו נשמח מאוד להשתתפות תקציבית, אבל עדיין רצוי מאוד שכל ניהול משק המים יתבסס על אותו גוף שהוקם.

אלכסנדר קושניר: הוא כבר מוכיח את עצמו, אפילו לפי הגרפים והטבלאות.

אלכסנדר קושניר: הצפנו את הדברים.

אלכסנדר קושניר: אולי אלה דברים לא נעימים שהיו בעבר מוסתרים.

אלכסנדר קושניר: הצפנו אותם ושמנו אותם על השולחן.

אלכסנדר קושניר: אנחנו יודעים היום מה צריך לעשות, כמה זה יעלה.

אלכסנדר קושניר: אם בשלב מסוים – אנחנו נשמח שזה יקרה - תחליט הממשלה שזה הרפרנס והיא לוקחת על עצמה משהו מעל זה אני אשמח מאוד.

אלכסנדר קושניר: אני חייב היום לדעת מה צריך לעשות, כמה זה יעלה ואיך אני אעשה את זה.

אלכסנדר קושניר: אני זוכר דיונים בוועדת הכלכלה כשעוד הייתי במשרד הפנים.

אלכסנדר קושניר: היו אז דיונים הרבה יותר פוליטיים, בלי להעליב כמובן אנשים.

אלכסנדר קושניר: אנחנו דנים פה במגרש מקצועי גרידא.

אלכסנדר קושניר: יש תחומים שחייבים השלמה.

אלכסנדר קושניר: אני מודה על הדיון.

אלכסנדר קושניר: אנחנו למדנו את שלנו.

אלכסנדר קושניר: אני מניח שרוב האנשים שהשתתפו בדיון ראו את התמונה האמיתית של המצב.

אלכסנדר קושניר: אני משוכנע שבלימוד הדדי של שני הכיוונים נצמצם את הפערים.

משה מזרחי: אני רוצה רק לומר למקבלי ההחלטות משפט אחד קצר שלמדתי בחיים שלי על הבשר כאיש מכירות.

משה מזרחי: כסף הוא לא פקטור בחיים, צורך הוא פקטור.

משה מזרחי: הבעיה הגדולה של כולנו זה שאנחנו רוצים לרכוש משהו מעבר לצורך האמיתי.

משה מזרחי: כדי לקנות משקפיים על-מנת לראות טוב אנחנו צריכים צורך לספק משהו פנימי, אנחנו צריכים להראות טוב.

משה מזרחי: במים אין צורך במשהו פנימי.

נסים מורבייה: אני קורא לכם, חברי הכנסת, ליזום צעד של ביטול ניתוק המים לנכים ולנזקקים.

כרמל שאמה-הכהן: הצהיר פה מנהל רשות המים שהוא האריך בשנה.

נסים מורבייה: זה לא קיים.

כרמל שאמה-הכהן: אני לא מוכן לשמוע שזה לא קיים אחרי שהוא אמר באופן הכי ברור.

נסים מורבייה: אני עד לזה.

כרמל שאמה-הכהן: אדוני, מנהל רשות המים, אתה מוכן לחזור באופן ברור על מה שאמרת מקודם?

אלכסנדר קושניר: הוראת השעה שלי שהארכתי מהשנה הקודמת.

אלכסנדר קושניר: .

כרמל שאמה-הכהן: היא בתוקף.

אלכסנדר קושניר: היא בתוקף נכון להיום.

חנה פרנקל: בהליכי הגבייה והעיקולים יש הוראת שעה.

אלכסנדר קושניר: יש תהליך של גבייה.

חנה פרנקל: על עיקולים מהבית יש הוראת שעה בכל מה שקשור לנכים.

חנה פרנקל: אנחנו רוצים לבחון.

חנה פרנקל: אנחנו מבקשים מהתאגידים שידווחו לנו על כל מקרה כזה כדי לראות איך להתנהג הלאה.

כרמל שאמה-הכהן: מה לגבי ניתוקי מים?

חנה פרנקל: ספקי המים פועלים לפי נהלים שהם ירשו ממשרד הפנים.

חנה פרנקל: אלה נהלים שהם כתבו על כל ניתוקי המים לגבי כל סוגי הצרכנים.

חנה פרנקל: הם עשו את זה בעקבות עתירות שהיו יחד עם משרד המשפטים.

חנה פרנקל: זה הנוהל.

חנה פרנקל: לא שינינו מהבחינה הזאת.

אלי בוסקילה: לפני 3 חודשים – זה היה אפילו בטלוויזיה - לנכה מדימונה נותקו המים.

כרמל שאמה-הכהן: לאחרונה הוגשו לוועדה לאישור כללים לניתוק מים.

כרמל שאמה-הכהן: אנחנו נדאג לכך שבכללים האלה הדברים יהיו ברורים וחדים.

כרמל שאמה-הכהן: יהיה דיון בנושא הזה ממש בתחילת המושב.

דב חנין: הסכמתי כמעט עם כל מילה שאמרה הגברת מורבי.

דב חנין: אני מקווה שהיא תהיה חברת כנסת והיא תוכל לשבת ולקבל החלטות.

דב חנין: דיברת בצורה ממש מדויקת ונפלאה.

דב חנין: במשפט אחד לא הסכמתי איתך.

דב חנין: חברי הכנסת הם שקובעים ואי אפשר לשחרר אותם מאחריות.

דב חנין: אי אפשר לשחרר אותנו מאחריות.

דב חנין: צדק מר צמח, מנכ"ל המשרד.

דב חנין: אי אפשר לבוא בטענות לאנשי המקצוע ולמערכות המקצועיות.

דב חנין: הכנסת מחליטה.

דב חנין: אם הכנסת מחליטה לא טוב התוצאות הן רעות.

דב חנין: אמר מר קושניר, ובצדק, שהם מתנהלים בצורה מקצועית בתוך שדה שהוגדר להם.

דב חנין: השאלה איזה מן שדה זה.

דב חנין: השדה שהוגדר, לטעמי, הוא שדה עקום.

דב חנין: מים לא יכולים להתנהל משיקולים של רווח.

דב חנין: אי אפשר לעשות רווחים ממים.

אברהם יוסף סלומה: עובדה שכן.

דב חנין: מי שינסה לעשות רווחים ממים יגרום להרבה יותר נזקים ולהרבה יותר הפסדים.

דב חנין: איך צריך לעשות את העניין הזה?

דב חנין: צריך להבין שמים הם משאב ציבורי שצריך להתנהל כמו שמתנהלת כל זכות אנושית בסיסית אחרת.

דב חנין: זה לא אומר שלמים אין מחיר.

דב חנין: צריך להיות איזה שהוא מחיר למים, כי אנחנו לא רוצים שאנשים סתם יבזבזו.

דב חנין: המחיר הזה לא צריך להיות מחיר בכדי לייצר רווחים והתחשבנויות כלכליות, המחיר הזה צריך להיות ביטוי לעובדה שזה דבר שיש לו ערך.

דב חנין: המחיר הזה צריך להתחשב בנכים, בנזקקים, במוחלשים, בפריפריה ובכל הציבורים האחרים.

דב חנין: הדבר הזה צריך להיקבע על ידי הכנסת.

דב חנין: כשהכנסת תקבע את זה רשות המים תוכל להתנהל לפי מגרש ישר, לא לפי מגרש עקום.

נסים עג'ור: אני אגיד רק חצי משפט.

נסים עג'ור: אני רוצה לחלוק על סמנכ"ל משרד האנרגיה והמים.

נסים עג'ור: הוא אמר שלא צריך להאשים את הפקידים.

נסים עג'ור: אני חולק עליו.

נסים עג'ור: צריך להאשים את הפקידים.

נסים עג'ור: אם הרגולטור הוא פקיד אני צריך להאשים אותו.

נסים עג'ור: אם הוא נרדם בשמירה ולא עושה את מה שצריך לעשות אני צריך לבוא אליו בטענות.

נסים עג'ור: נכון שיש מדיניות, הבעיה שהוא לא מבצע אותה.

נסים עג'ור: הראיה בנושא של המים.

נסים עג'ור: יש אחוז מע"מ שמתגלגל על נכים.

נסים עג'ור: לנכים מנתקים את המים.

נסים עג'ור: יש הוראות והנחיות שלא מחלחלות למטה.

נסים עג'ור: באים, מנתקים להם ומעקלים להם את החשבונות.

נסים עג'ור: לעניין משאב ציבורי.

נסים עג'ור: מים זה משאב ציבורי.

נסים עג'ור: זה צריך להיכלל במסגרת רשת ביטחון.

נסים עג'ור: לא צריך לגבות מאנשים נזקקים על מים או על חשמל שהם זקוקים לזה בשביל לחיות.

נסים עג'ור: אני סבור שלא צריך לגבות מהם.

נסים עג'ור: התפקיד של כולנו פה זה שאותם נזקקים לא ייפלו בין הכיסאות.

אבנר עוקבי: אני מסכים עם כל מה שאמרו, אני רק מפנה בקשה.

אבנר עוקבי: אני מבקש מהמועצה לא להעלות את המחירים לבעלי צרכים מיוחדים.

אבנר עוקבי: אני מבקש להשאיר לנו את ההנחות על-מנת שנוכל למצות אותן.

אבנר עוקבי: אל תפגעו לנו בהנחות שהשגנו, אחרת תאלצו אותנו ללכת בדרך שונה, בדרך של חקיקה.

יריב לוין: לגבי ההנחה.

יריב לוין: ניתנים 3.5 קוב כתוספת.

יריב לוין: עשיתי בדיקה.

יריב לוין: אם תיקח משפחה בת 3,4 נפשות ותכפיל ב-3.5 קוב של נכה היא לא תגיע למכסה, זאת אומרת היא לא תמצה אותה.

יריב לוין: במקום זה צריך לבדוק להביא את זה.

יריב לוין: .

יריב לוין: שאלה ליושב-ראש הרשות.

יריב לוין: הם קובעים את מחירי המים.

יריב לוין: השאלה אם הוא יודע להגיד אם נוקטים סנקציות נגד תאגידים כאלה ואחרים.

יריב לוין: יש בעיות.

יריב לוין: אם אני, ירון לוי, לא שילמתי חודש מים מגיע לי מכתב הביתה לניתוק.

יריב לוין: אין להם סיכוי.

יריב לוין: אני צריך לראות את זה?

יריב לוין: כשהילד שלי בן 15 פתח את המכתב אני התביישתי.

יריב לוין: למה?

נעמי מורבי: המכתב הזה עולה כסף.

קריאה: כן, לא מעט.

קריאה: פלוס מע"מ.

כרמל שאמה-הכהן: התמונה של הקושי והמצוקה של צרכני המים, בטח של השכבות החלשות יותר, נשמעה כאן באופן ברור סביב השולחן על ידי הנציגים הישירים של ארגוני הנכים, על ידי ארגון נכי צה"ל, ארגונים אזרחיים ואחרים ועל ידי חברי הכנסת מכל קצוות הקשת.

כרמל שאמה-הכהן: הדברים גם נשמעו על ידי מנכ"ל משרד האנרגיה והמים שנכח לאורך כל הדיון, על ידי מנהל רשות המים ועל ידי נציגת האוצר.

כרמל שאמה-הכהן: יש סמכויות שניטלו מהכנסת, שהכנסת ויתרה עליהן בעבר.

כרמל שאמה-הכהן: זה היה טרם זמני.

כרמל שאמה-הכהן: אני לא יודע אם זה היה צעד חכם ונדרש בצורה הזאת.

כרמל שאמה-הכהן: את הישיבה הזאת קבענו לאור חשיבות העניין ערב ראש השנה.

כרמל שאמה-הכהן: במהלך הפגרה ישבנו זמן לא קצר כדי לשמוע את כל הצדדים.

כרמל שאמה-הכהן: אני חושב שזה יביא למצב שלא רק יהיה מקסימום מקצועיות בהחלטה שלכם, אלא גם מקסימום של רגישות.

כרמל שאמה-הכהן: אתם כבולים בכללים שנקבעו לכם ואתם צריכים לבצע.

כרמל שאמה-הכהן: זה ברור לנו.

כרמל שאמה-הכהן: אין פה רשעות או רצון למקסם רווחים של רשות המים.

כרמל שאמה-הכהן: תמיד עם רצון, נחישות ויצירתיות ניתן להקל ככל האפשר למי שזה כבד עליו.

כרמל שאמה-הכהן: יש על שולחן הוועדה את חוק המים שהתחלנו לדון בו היום.

כרמל שאמה-הכהן: יש גם כללים לניתוק מים.

כרמל שאמה-הכהן: הדברים שהופנמו היום והושמעו על ידי כל הצדדים התנקזו לשני התהליכים האלה.

כרמל שאמה-הכהן: יש את הנושא של נכי צה"ל שהובהר כאן ולא הצליח להיות ברור עד הסוף.

כרמל שאמה-הכהן: אני מציע שנקיים ישיבה.

כרמל שאמה-הכהן: הכללים למתן הנחה נקבעו בוועדת הכספים.

כרמל שאמה-הכהן: נקבע ישיבה עם חבר הכנסת גפני, יושב-ראש ועדת הכספים.

כרמל שאמה-הכהן: אני מוכן ליזום אותה יחד איתכם, יחד עם ארגון נכי צה"ל ולשבת לראות אם נשארתם שם מחוץ לגדר, או שזה חוסר בהירות של ההגדרות.

כרמל שאמה-הכהן: אנחנו רוצים לאחל לכולם שנה טובה.

כרמל שאמה-הכהן: תודה רבה.